qundao/data-zh-poetry huggingface dataset:
瑞鹤仙（栽梅）
作者：吕胜已
朝代：宋
体裁：词

南州春又到。向腊尽冬残，冰姑先报。芳心爱春早。露生香馥馥，靓妆皎皎。诗人最巧。道竹外、斜枝更好。旋移根引水，浇培松竹，凑成三妙。回首。当年客里，荆棘途中，幸陪欢笑。闲愁似扫。记风雪、关山道。待飘花结子，和羹煮酒，还我山居送老。那青红、浪蕊浮花，尽锄去了。
瑞鹧鸪·与君蹑足共凭阑
作者：吕胜已
朝代：宋
体裁：词

与君蹑足共凭阑。俯视周回四面山。目静鲁邦心渺渺，气吞梦泽意闲闲。烟云变化更明晦，乌鹊忘机互往还。唤取黄尘冠盖客，暂来徙倚片时间。
瑞鹧鸪·其二
作者：吕胜已
朝代：宋

几时芟棘剪蒿蓬。付我天然地一弓。乔木茂林森耸耸，遥岑叠嶂碧重重。水心台榭超尘表，楼上乾坤跨域中。黄鹤巴陵千古事，那知不是此衰翁。
菩萨蛮·遥山几叠天边碧
作者：吕胜已
朝代：宋
体裁：词

遥山几叠天边碧。故教遮断天涯客。楼倚暮云端。春风罗袖寒。与君千里别。共此关山月。皓月一般明。君心怎敢凭。
菩萨蛮（题莲花庵）
作者：吕胜已
朝代：宋
体裁：词

岭猿啸罢千山碧。小庵虚室团团白。庵在小山头。从来少客游。道人方打坐。举袖来迎我。问我此来因。拈花与道人。
虞美人 其一 咏菊
作者：吕胜已
朝代：宋

疏风摆撼芙蓉沼。垄上梅英小。谁家姊妹去寻芳。粉面云鬟参杂、汉宫妆。邯郸奏罢宫中乐。邂逅同杯酌。老来花酒制颓龄。为爱嫣然娇靥、斗盈盈。
虞美人 其三 月下听琴，西湖作
作者：吕胜已
朝代：宋

横波清剪西湖水。黛拂吴山翠。藕丝衫子水沈香。坐久冰肌玉骨、起微凉。金徽泛柳听佳句。叠叠胎仙舞。曲终松下小磐桓。风露泠泠、直欲便骖鸾。
虞美人·其二
作者：吕胜已
朝代：宋
体裁：词

年年冬后心情快。常是留宾醉。尊前笑靥粲金钿。更有半黄枨橘、满堆磐。人人爱道休官去。总是闲言语。古今文士与贤才。为甚独高陶令、赋归来。
蝶恋花
作者：吕胜已
朝代：宋

墙角栽梅分两下。夹竹穿松，巧傍柴门亚。不似西湖明月夜。展开一片江南画。老子寻芳心已罢。为爱孤高，结约如莲社。清静界中观物化。憧憧门外驰车马。眼约心期常未足。邂逅今朝，暂得论心曲。忽堕鲛珠红簌簌。双眸剪水明如烛。可恨匆匆归去速。去去行云，望断凄心目。何似当初情未熟。免教添得愁千斛。
蝶恋花 其三 观雪作
作者：吕胜已
朝代：宋

姑射真仙蓬海会。驭气乘龙，作意游方外。冬后剪花飞素彩。腊前陨璞抛团块。羃羃锦云相映带。川谷林峦，混一乾坤大。白玉装成全世界。江湖点染微瑕颣。
蝶恋花 其四 长沙送同官先归邵武
作者：吕胜已
朝代：宋

屈指瓜期犹渺渺。羡子征鞍，去上长安道。到得故园春正好。桃腮杏脸迎门笑。闻道难兄登显要。雁字云霄，花萼应同调。旧恨新愁须拼了。功名趁取方年少。
蝶恋花·其五
作者：吕胜已
朝代：宋

眼约心期常未足。邂逅今朝，暂得论心曲。忽堕鲛珠红簌簌。双眸剪水明如烛。可恨匆匆归去速。去去行云，望断凄心目。何似当初情未熟。免教添得愁千斛。
蝶恋花·墙角栽梅分两下
作者：吕胜已
朝代：宋
体裁：词

墙角栽梅分两下。夹竹穿松，巧傍柴门亚。不似西湖明月夜。展开一片江南画。老子寻芳心已罢。为爱孤高，结约如莲社。清静界中观物化。憧憧门外驰车马。
蝶恋花（一名凤栖梧长沙作）
作者：吕胜已
朝代：宋
体裁：词

天际行云红一缕。无尽青山，江水悠悠去。更上层楼凭远处。凄凉今古悲三楚。心事多端谁共语。酒醒愁来，望望家何所。薄宦漂零成久旅。天涯却羡鸿遵渚。
蝶恋花（霰雨雪词）
作者：吕胜已
朝代：宋
体裁：词

天色沈沈云色赭。风搅阴寒，浩荡吹平野。万斛珠玑天弃舍。长空撒下鸣鸳瓦。玉女凝愁金阙下。褪粉残妆，和泪轻挥洒。欲降尘凡飙驭驾。翩翩白凤先来也。
西江月（为内子寿）
作者：吕胜已
朝代：宋
体裁：词

日日齐眉举案，年年劝酒持觥。今年著意寿卿卿。幼稚绵绵可庆。官冷未尝贫贱，家肥胜似功名。所为方便合人情。管取前途更永。
谒金门·其七
作者：吕胜已
朝代：宋
体裁：词

天气暖。开了荼蘼一半。红日迟迟风拂面。阶前花影乱。俊雅风流不见。定被莺花留恋。千尺游丝舒又罥。系人心上线。
谒金门·其二
作者：吕胜已
朝代：宋

嗟久客。又见他乡寒食。流水断桥春寂寂。孤村烟火息。白去红飞无迹。千树总成新碧。醉里伤春愁似织。东风欺酒力。芳思切，旧事不堪重说。浓露凝香花喷血。花心双蛱蝶。燕语莺啼都歇。又过清明时节。记得离歌三两阕。未歌先哽咽。春又过。那更雨摧风挫。留得浅红三两朵。竹梢烟雾锁。把酒对花危坐。多病多愁都可。舞蝶游蜂迷道左。惜春忙似我。秋夜静。屋上狂风初定。两两啼蛄相答应。灯蛾摇烛影。枕上鸡声遥听。起舞良宵偏永。明日谩寻弓剑整。衰颜重揽镜。天气暖。开了荼一半。红日迟迟风拂面。阶前花影乱。俊雅风流不见。定被莺花留恋。千尺游丝舒又罥。系人心上线。歌罢奏。敛步拂开罗袖。宝扇轻摇香汗透。软香沾素手。小立偎人良久。一寸娇波横溜。心事未言眉已皱。无端催劝酒。
谒金门·嗟久客
作者：吕胜已
朝代：宋
体裁：词

嗟久客。又见他乡寒食。流水断桥春寂寂。孤村烟火息。白去红飞无迹。千树总成新碧。醉里伤春愁似织。东风欺酒力。
谒金门·天气暖
作者：吕胜已
朝代：宋

天气暖。开了荼一半。红日迟迟风拂面。阶前花影乱。俊雅风流不见。定被莺花留恋。千尺游丝舒又罥。系人心上线。
谒金门·春又过
作者：吕胜已
朝代：宋
体裁：词

春又过。那更雨摧风挫。留得浅红三两朵。竹梢烟雾锁。把酒对花危坐。多病多愁都可。舞蝶游蜂迷道左。惜春忙似我。
谒金门·歌罢奏
作者：吕胜已
朝代：宋
体裁：词

歌罢奏。敛步拂开罗袖。宝扇轻摇香汗透。软香沾素手。小立偎人良久。一寸娇波横溜。心事未言眉已皱。无端催劝酒。
谒金门·秋夜静
作者：吕胜已
朝代：宋
体裁：词

秋夜静。屋上狂风初定。两两啼蛄相答应。灯蛾摇烛影。枕上鸡声遥听。起舞良宵偏永。明日谩寻弓剑整。衰颜重揽镜。
谒金门·芳思切
作者：吕胜已
朝代：宋
体裁：词

芳思切，旧事不堪重说。浓露凝香花喷血。花心双蛱蝶。燕语莺啼都歇。又过清明时节。记得离歌三两阕。未歌先哽咽。
谒金门（早梅）
作者：吕胜已
朝代：宋
体裁：词

芳信拆。漏泄东君消息。帝殿宝炉烟未熄。龙香飘片白。点缀枯梢的皪。疏影荡摇寒碧。指与纤纤教自摘。枝横云鬓侧。
谒金门（闻莺声作）
作者：吕胜已
朝代：宋
体裁：词

花满树。两个黄鹂相语。恰似碧城双玉女。对歌还对舞。可惜娟娟楚楚。同伴彩云归去。居士心如泥上絮。那能无恨处。
醉桃源·其三
作者：吕胜已
朝代：宋

去年手种十株梅。而今犹未开。山翁一日走千回。今朝蝶也来。高树杪，暗香微。悭香越恼怀。更烧银烛引春回。英英露粉腮。
醉桃源（即阮郎归）
作者：吕胜已
朝代：宋
体裁：词

山翁可是爱登台。看云日几回。恨无语似谪仙才。空教云去来。思往事，引深杯。长歌感壮怀。霜风晚下扫阴霾。天心宝鉴开。
醉桃源（题清晖阁）
作者：吕胜已
朝代：宋
体裁：词

马蹄西路赏春妍。重来十五年。好山如带水如环。红楼罨画闲。人易老，景如前。停杯俯逝川。归舟回首望云烟。秦人隔洞天。
长相思·其一
作者：吕胜已
朝代：宋
体裁：词

体夭夭。步飘飘。绶带金泥缕绛绡。珑璁趁步摇。浅霞消。两峰遥。斜插层楼金系腰。花羞人面娇。
长相思·展颦蛾
作者：吕胜已
朝代：宋
体裁：词

展颦蛾。抹流波。并插玲珑碧玉梭。松分两髻螺。晓霜和。冻轻呵。拍罢阳春白雪歌。偎人春意多。
长相思（探梅摘归）
作者：吕胜已
朝代：宋
体裁：词

冒寒吹。访琼姬。行到青山遇玉肌。凝情欲待谁。出疏篱。手同携。踏月随香清夜归。乘欢拨冻醅。
霜天晓角 其五 代作，贺生子
作者：吕胜已
朝代：宋
体裁：词

瑞气盈门，神仙谪下看看到。已知消耗。弧矢呈祥了。种德阴功，自有多男报。还知道。果生蓬岛。不比人间早。
霜天晓角（题九里驿）
作者：吕胜已
朝代：宋
体裁：词

晓来风作。病怯春衫薄。郭外溪山明秀，红尘里、自拘缚。村酒频斟酌。野花偏绰约。十载人非物是，惊回首、梦初觉。
鱼游春水
作者：吕胜已
朝代：宋

林梢听布谷。郭外舒怀仍快目。平田浩荡，㶁㶁泉鸣暗谷。香稻吐芒针棘细，秀麦摇风波浪绿。山童野老，意亲情热。我待休官弃禄。屏迹幽闲安退缩。渭川千亩修篁，巑巑绀玉。顾盼滩流萦八节，呼吸湖光穿九曲。贪求自乐，尽忘尘俗。
鹊桥仙（乙巳第四次雪）
作者：吕胜已
朝代：宋
体裁：词

银花千里，玉阶三尺，远近高低一色。天公今岁被诗催，特地放、冬前四白。梅梢竹外，频频轻撼，嫌乱瑶芳素质。耐寒相对不胜清，毡帐底、偎红未得。
鹧鸪天·其三
作者：吕胜已
朝代：宋
体裁：词

一夜春寒透锦帏。满庭花露起多时。垒金梳子双双耍，铺翠花儿袅袅垂。人去后，信来稀。等闲屈指数归期。门前恰限行人至，喜鹊如何圣得知。
鹧鸪天·其二
作者：吕胜已
朝代：宋

记得追游故老家。红莲幕府在长沙。放船桥口秋随月，走马春园夜踏花。思往昔，谩咨嗟。几番魂梦转天涯。葵轩老子今何在，岳麓风雩噪暮鸦。
鹧鸪天·其二
作者：吕胜已
朝代：宋

记得追游故老家。红莲幕府在长沙。放船桥口秋随月，走马春园夜踏花。思往昔，谩咨嗟。几番魂梦转天涯。葵轩老子今何在，岳麓风雩噪暮鸦。一夜春寒透锦帏。满庭花露起多时。垒金梳子双双耍，铺翠花儿袅袅垂。人去后，信来稀。等闲屈指数归期。门前恰限行人至，喜鹊如何圣得知。日日楼心与画眉。松分蝉翅黛云低。象牙白齿双梳子，驼骨红纹小棹篦。朝暮宴，浅深杯。更阑生怕下楼梯。徐娘怪我今疏懒，不及卢郎年少时。纸帐虚明好醉眠。博山轻袅水沉烟。了知世上都如梦，须信壶中别有天。知我者，为君言。道人有个好因缘。丹成有日归云路，且醉梅花作地仙。
鹧鸪天·其五
作者：吕胜已
朝代：宋

纸帐虚明好醉眠。博山轻袅水沉烟。了知世上都如梦，须信壶中别有天。知我者，为君言。道人有个好因缘。丹成有日归云路，且醉梅花作地仙。
鹧鸪天·其四
作者：吕胜已
朝代：宋

日日楼心与画眉。松分蝉翅黛云低。象牙白齿双梳子，驼骨红纹小棹篦。朝暮宴，浅深杯。更阑生怕下楼梯。徐娘怪我今疏懒，不及卢郎年少时。
鹧鸪天（城南书院饯别张南轩赴阙奏事知严州吕胜己）
作者：吕胜已
朝代：宋
体裁：词

竹树萧萧屋数椽。平湖漫漫纳通川。有时竹杖芒鞋至，醉著山光水色间。成小隐，未经年。功名夷路稳加鞭。逢时且数中书考，他日还寻独乐园。
斋宿南山堂
作者：吕良叔
朝代：宋
体裁：七言绝句

寒窗一穗篆烟斜，纸帐孤眠对月华。信是道人风味别，枕边祇欠着梅花。
句
作者：吕蒙正
朝代：宋

怪得池塘春水满，夜来风雨起南山。挑尽寒灯梦不成。拨尽寒炉一夜灰。
句·其一
作者：吕蒙正
朝代：宋

怪得池塘春水满，夜来风雨起南山。
句·其三
作者：吕蒙正
朝代：宋

拨尽寒炉一夜灰。
句·其二
作者：吕蒙正
朝代：宋

挑尽寒灯梦不成。
尹洛日作
作者：吕蒙正
朝代：宋

昔作儒生谒贡闱，今提相印出黄扉。九重鹓鹭醉中别，万里烟霄达了归。邻叟尽垂新鹤发，故人犹著旧麻衣。洛阳谩道多才子，自叹遭逢似我稀。
尹洛日作
作者：吕蒙正
朝代：宋

昔作儒生谒贡闱，今提相印出黄扉。
九重鹓鹭醉中别，万里烟霄达了归。
邻叟尽垂新鹤髮，故人犹着旧麻衣。
洛阳谩道多才子，自嘆遭逢我稀。
岳阳楼望洞庭
作者：吕蒙正
朝代：宋

八月寒涛溅碧空，片帆悠扬信秋风。
探珠直待骊龙睡，莫遣迷津浩渺中。
岳阳楼望洞庭
作者：吕蒙正
朝代：宋

八月寒涛溅碧空，片帆悠飏信秋风。探珠直待骊龙睡，莫遣迷津浩渺中。
祭灶诗
作者：吕蒙正
朝代：宋

一碗清汤诗一篇，灶君今日上青天；玉皇若问人间事，乱世文章不值钱。
行经鸿沟
作者：吕蒙正
朝代：宋
体裁：七言律诗

沟中流水已成尘，沟畔荒凉起暮云。大抵关河须一统，可能天地更平分。烟横绿野山空在，树倚高原日渐曛。方凭征鞍思往事，数声风笛马前闻。
读书龙门山土室作
作者：吕蒙正
朝代：宋
体裁：七言绝句

八滩风急浪花飞，手把渔竿傍钓矶。自是钓头香饵别，此心终待得鱼归。
题阙里
作者：吕蒙正
朝代：宋
体裁：七言律诗

南沂西泗绕晴霞，北岱东蒙拥翠华。万里冠裳王者会，千年邹鲁圣人家。高林蔽日无巢鸟，古碣埋云半吐花。瞻望宫墙空佝偻，敢从沧海问津涯。
和刘右司淳于送牡丹病中赋
作者：吕行中
朝代：宋

天姿国艳灿芳柯，相亚红黄诧绮罗。
高拟营邱名冠绝，未饶伊洛品敏多。
敢邀使座开青眼，为叹英华坠绿莎。
亭馆主人芹意重，数枝折贡庆清和。
和刘右司淳于送牡丹病中赋
作者：吕行中
朝代：宋

天姿国艳灿芳柯，相亚红黄诧绮罗。高拟营邱名冠绝，未饶伊洛品繁多。敢邀使座开青眼，为叹英华坠绿莎。亭馆主人芹意重，数枝折贡庆清和。
和刘右司淳于送牡丹病中赋
作者：吕行中
朝代：宋

天姿国艷灿芳柯，相亚红黄诧绮罗。
高拟营邱名冠绝，未饶伊洛品繁多。
敢邀使座开青眼，为叹英华坠绿莎。
亭馆主人芹意重，数枝折贡庆清和。
寄九日山僧
作者：吕言
朝代：宋
体裁：五言律诗

目极闽南道，云山隔几层。深秋城外寺，白日定中僧。野蔓穿松甲，幽泉漱石棱。遥思茶话夕，敲碎玉池冰。
寄九日山僧
作者：吕言
朝代：宋

目极闽南道，云山隔几层。
深秋城外寺，白日定中僧。
野蔓穿松甲，幽泉漱石稜。
遥思茶话夕，敲碎玉池冰。
句
作者：吕诲
朝代：宋

我今从帝为司纠，更有何人植柏台。料峭东风不易禁。
句·其一
作者：吕诲
朝代：宋

我今从帝为司纠，更有何人植柏台。
句·其二
作者：吕诲
朝代：宋

料峭东风不易禁。
和邵尧夫见寄
作者：吕诲
朝代：宋
体裁：七言律诗

冥冥鸿羽在云天，邈阻风音已十年。不谓圣朝求治理，尚容遗逸卧林泉。羡君自有随时乐，顾我官閒饱昼眠。应笑无成三黜后，病衰方始赋归田。
寄尧夫三首
作者：吕诲
朝代：宋

江头五日舣轻舟，欲去迟迟更自留。目断旌旗暮天阔，龙峰峰上倚层楼。去年同作南迁客，今日更持刺史权。推挽试知民吏意，无因谈会向尊前。碧草茸茸照绿波，暮春归客兴如何。沧浪应有清浑处，羞见渔人鼓枻歌。
寄尧夫三首·其一
作者：吕诲
朝代：宋
体裁：七言绝句

江头五日舣轻舟，欲去迟迟更自留。目断旌旗暮天阔，龙峰峰上倚层楼。
寄尧夫三首·其三
作者：吕诲
朝代：宋
体裁：七言绝句

碧草茸茸照绿波，暮春归客兴如何。沧浪应有清浑处，羞见渔人鼓枻歌。
寄尧夫三首·其二
作者：吕诲
朝代：宋
体裁：七言绝句

去年同作南迁客，今日更持刺史权。推挽试知民吏意，无因谈会向尊前。
题阎立本北斋较书图
作者：吕谔
朝代：宋

由余入秦毁诗书，意在兵强黔首愚。
弊极煨烬几无余，高齐风俗元自殊。
岂料乃喜知卷舒，况復是正丛冠裾。
公言所贬固不虚，我独谓其胜由余。
题阎立本北斋较书图
作者：吕谔
朝代：宋

由余入秦毁诗书，意在兵强黔首愚。弊极煨烬几无馀，高齐风俗元自殊。岂料乃喜知卷舒，况复是正丛冠裾。公言所贬固不虚，我独谓其胜由余。
句
作者：吕辨
朝代：宋

仰看宫殿浮天半，想见笙箫在月中。
刺桐城
作者：吕造
朝代：宋

闽海云霞绕刺桐，往年城郭为谁封。
鹧鸪啼困悲前事，荳蔻香销减旧容。
刺桐城
作者：吕造
朝代：宋

闽海云霞绕刺桐，往年城郭为谁封。鹧鸪啼困悲前事，豆蔻香销减旧容。
题韩干马
作者：吕量
朝代：宋

何年供奉仙，写此真乘黄。矫矫天骨起，烂烂隅目光。岂无万里姿，御者非王良。青衫老奚官，肉眼空伥伥。饮秣不以时，羁絷无繇骧。昂首思渥洼，浩荡充虚肠。何来斗斛水，似是出尚方。虽沾金井恩，未效和鸾锵。蹭蹬十二闲，何异古道傍。回首万驽骀，饱食驰康庄。朝饮华清流，暮垂紫游缰。此马独弃捐，物理良可伤。君王倘惠养，请试苜蓿长。
题韩干马
作者：吕量
朝代：宋

何年供奉仙，写此真乘黄。
矫矫天骨起，烂烂隅目光。
岂无万里姿，御者非王良。
青衫老奚官，肉眼空伥伥。
饮秣不以时，羁馽无繇骧。
昂首思渥洼，浩荡充虚肠。
何来斗斛水，似是出尚方。
虽沾金井恩，未效和鸾锵。
蹭蹬十二闲，何异古道傍。
回首万驽骀，饱食驰康庄。
朝饮华清流，暮垂紫游韁。
此马独弃捐，物理良可伤。
君王倘惠养，请试苜蓿长。
题韩干马
作者：吕量
朝代：宋

何年供奉仙，写此真乘黄。
矫矫天骨起，烂烂隅目光。
岂无万里姿，御者非王良。
青衫老奚官，肉眼空伥伥。
饮秣不以时，羁馽无繇骧。
昂首思渥洼，浩荡充虚肠。
何来斗斛水，似是出尚方。
虽霑金井恩，未效和鸾锵。
蹭蹬十二闲，何异古道傍。
迴首万驽骀，饱食驰康庄。
朝饮华清流，暮垂紫游缰。
此马独弃捐，物理良可伤。
君王倘惠养，请试苜蓿长。
初凉
作者：吕钦问
朝代：宋

西风吹木叶，庭户乍凉时。夜有愁人叹，寒先病骨知。
初凉
作者：吕钦问
朝代：宋

西风吹木叶，庭户乍凉时。
夜有愁人嘆，寒先病骨知。
无题
作者：吕钦问
朝代：宋

彭泽有琴尝无弦，大令旧物惟青毡。我亦四壁对默坐，中有一床供昼眠。
无题
作者：吕钦问
朝代：宋

彭泽有琴尝无絃，大令旧物惟青毡。
我亦四壁对默坐，中有一床供昼眠。
歌
作者：吕镗
朝代：宋
体裁：古风

数千里兮客王畿，忘甘旨兮亲庭帏。岁云莫兮音书稀，魂欲断兮白云飞。
题丰溪清风堂
作者：吕镗
朝代：宋
体裁：七言绝句

瘦竹长松万仞山，白云深处小禅关。忘机人到忘机处，一缕春风尽日闲。
瀫波亭
作者：吕防
朝代：宋

王孙余巧力，银汉亦经营。
地轴卷不尽，风梭织又成。
瀫波亭
作者：吕防
朝代：宋

王孙馀巧力，银汉亦经营。地轴卷不尽，风梭织又成。
题梅仙观
作者：吕防
朝代：宋

尝读子真传，掩卷屡长叹。如何忠正资，适在元成间。危言论时政，条畅穷根源。直节破奸胆，愤气冲儒冠。上书辄报罢，九九惭齐桓。是时公卿辈，曾不为厚颜。雄文灿方册，至今日星攒。深机识祸福，拂衣九江干。一朝弃妻子，变姓抱吴关。位卑而言高，自古为尤难。斯人能保身，出处何其艰。繄子偶得邑，驾言谒仙坛。坛侧千丈松，凛凛清风还。寿春下新诏，高蹈翠琰刊。壁间罗隐记，中理极可观。当年康乐公，游览遍名山。云何此佳迹，未被金石言。真人久怅望，伫看西飞鸾。
题梅仙观
作者：吕防
朝代：宋

尝读子真传，掩卷屡长嘆。
如何忠正资，适在元成间。
危言论时政，条畅穷根源。
直节破姦胆，愤气衝儒冠。
上书辄报罢，九九惭齐桓。
是时公卿辈，曾不为厚颜。
雄文灿方册，至今日星攒。
深机识祸福，拂衣九江干。
一朝弃妻子，变姓抱吴关。
位卑而言高，自古为尤难。
斯人能保身，出处何其艰。
繄子偶得邑，驾言谒仙坛。
坛侧千丈松，凛凛清风还。
寿春下新诏，高蹈翠琰刊。
壁间罗隠记，中理极可观。
当年康乐公，游览遍名山。
云何此佳蹟，未被金石言。
真人久怅望，伫看西飞鸾。
题梅坛
作者：吕防
朝代：宋
体裁：七言绝句

封事悠悠即挂冠，苍烟古木锁空坛。当时不识蓬莱客，祇作南昌一尉看。
偶成
作者：吕颐浩
朝代：宋
体裁：七言绝句

金风萧瑟动疏帘，细雨霏微拂画檐。篱菊半开家酿熟，自惭生理胜陶潜。
元佑甲戌二月省试夜分论经理诗
作者：吕颐浩
朝代：宋

睿圣崇儒治，严宸夜已分。
讲论经理切，紬绎帝心勤。
铜鼓三更漏，牙籖六艺文。
游心通二典，刻意究三坟。
玉殿澄寒月，枫庭蔼庆云。
迩英如厕蹟，所学献吾君。
元祐甲戌二月省试夜分论经理诗
作者：吕颐浩
朝代：宋

睿圣崇儒治，严宸夜已分。讲论经理切，紬绎帝心勤。铜鼓三更漏，牙签六艺文。游心通二典，刻意究三坟。玉殿澄寒月，枫庭蔼庆云。迩英如厕迹，所学献吾君。
兰室
作者：吕颐浩
朝代：宋
体裁：七言绝句

秋兰馥郁有幽香，不谓无人不吐芳。最好移根来一室，试纫幽佩意何长。
双莲阁
作者：吕颐浩
朝代：宋
体裁：七言绝句

双莲争秀漾清波，雾卷烟收认两娥。枫落澄江秋欲尽，半池霜倒奈愁何。
句
作者：吕颐浩
朝代：宋

草履便将为幸舄。
同侯德裕登邠州凌峰阁
作者：吕颐浩
朝代：宋

招提挂层峰，朱槛倚天半。
冷风阁底回，暑昼消清汗。
危跻出䆗窱，俯视羣峰乱。
吾人家东州，官学各羁绊。
兹游岂易得，勿讶金樽满。
终期汗漫游，醉卧云峦畔。
同侯德裕登邠州凌峰阁
作者：吕颐浩
朝代：宋

招提挂层峰，朱槛倚天半。冷风阁底回，暑昼消清汗。危跻出䆗窱，俯视群峰乱。吾人家东州，官学各羁绊。玆游岂易得，勿讶金樽满。终期汗漫游，醉卧云峦畔。
和沈和仲同胡少汲河朔道中
作者：吕颐浩
朝代：宋
体裁：五言律诗

投分缘心合，相从与道俱。归途联宝勒，佳句握灵珠。笑语调征赋，间关恤老孤。独怜抚字谬，本计自疏芜。
圭沼
作者：吕颐浩
朝代：宋

凿沼因方类介圭，雨余泉石转增辉。
排空恨乏乘风术，去傍沧浪濯我衣。
圭沼
作者：吕颐浩
朝代：宋

凿沼因方类介圭，雨馀泉石转增辉。排空恨乏乘风术，去傍沧浪濯我衣。
宗学寓宿贻谢任宿
作者：吕颐浩
朝代：宋

煌煌文德门，绛殿高巍巍。朔望奉朝谒，自觉身光辉。吾家济水南，旧隐掩双扉。三径虽就荒，松菊犹依依。归欤怀魏阙，倦宦念东归。游子行未已，江湖雁南飞。去就两无策，踌躇送残晖。
宗学寓宿贻谢任宿
作者：吕颐浩
朝代：宋

煌煌文德门，绛殿高巍巍。
朔望奉朝谒，自觉身光辉。
吾家济水南，旧隐掩双扉。
三径虽就荒，松菊犹依依。
归欤怀魏阙，倦宦念东归。
游子行未已，江湖鴈南飞。
去就两无策，踌躇送残晖。
家学书怀
作者：吕颐浩
朝代：宋

儒林从昔蔼英猷，蚤步亨衢孰比俦。四坐俊翘环策府，一时名位冠瀛洲。九苞丹凤标文采，五总灵龟擅智谋。东观退朝何所似，广文诗健欲凌秋。穷经投老变书淫，两鬓尘埃老欲侵。满院好风炎日晚，一庭疏雨夜堂深。十年尘坌无高步，万里云霄有素心。谁谓腐儒何所用，试将肝胆报知音。
家学书怀·其一
作者：吕颐浩
朝代：宋

儒林从昔蔼英猷，蚤步亨衢孰比俦。四坐俊翘环策府，一时名位冠瀛洲。九苞丹凤标文采，五总灵龟擅智谋。东观退朝何所似，广文诗健欲凌秋。
家学书怀·其一
作者：吕颐浩
朝代：宋

儒林从昔蔼英猷，蚤步亨衢孰比俦。
四坐俊翘环策府，一时名位冠瀛洲。
九苞丹凤标文采，五总灵龟擅智谋。
东观退朝何所似，广文诗徤欲凌秋。
家学书怀·其二
作者：吕颐浩
朝代：宋

穷经投老变书淫，两鬓尘埃老欲侵。满院好风炎日晚，一庭疏雨夜堂深。十年尘坌无高步，万里云霄有素心。谁谓腐儒何所用，试将肝胆报知音。
家学书怀·其二
作者：吕颐浩
朝代：宋

穷经投老变书滛，两鬓尘埃老欲侵。
满院好风炎日晚，一庭疏雨夜堂深。
十年尘坌无高步，万里云霄有素心。
谁谓腐儒何所用，试将肝胆报知音。
寄刘圣可杨如晦贾习之三首
作者：吕颐浩
朝代：宋

清晖堂下相从夜，见说崔桥自昔游。别后不知能几日，却来桥上系扁舟。霜汀野岸清宵月，偏照蓬窗不寐人。遥想塞垣千里共，可怜名宦阻相亲。北山逋客今何在，西塞从军各未归。欲访草堂寻旧隐，恐教猿鹤谩依依。
寄刘圣可杨如晦贾习之三首·其一
作者：吕颐浩
朝代：宋

清晖堂下相从夜，见说崔桥自昔游。别后不知能几日，却来桥上系扁舟。
寄刘圣可杨如晦贾习之三首·其一
作者：吕颐浩
朝代：宋

清晖堂下相从夜，见说崔桥自昔游。
别后不知能几日，却来桥上繫扁舟。
寄刘圣可杨如晦贾习之三首·其三
作者：吕颐浩
朝代：宋
体裁：七言绝句

北山逋客今何在，西塞从军各未归。欲访草堂寻旧隐，恐教猿鹤谩依依。
寄刘圣可杨如晦贾习之三首·其二
作者：吕颐浩
朝代：宋
体裁：七言绝句

霜汀野岸清宵月，偏照蓬窗不寐人。遥想塞垣千里共，可怜名宦阻相亲。
将至天台马上口占
作者：吕颐浩
朝代：宋

东归顿觉马蹄轻，伫望天台景色新。遥想故园芳草盛，一番桃李又烘春。
将至天台马上口占
作者：吕颐浩
朝代：宋

东归顿觉马蹄轻，竚望天台景色新。
遥想故园芳草盛，一番桃李又烘春。
怀临济旧居四首
作者：吕颐浩
朝代：宋

古邑吾乡闬，闲居况可嘉。膏腴环百里，市井簇千家。南郭连山色，东郊接水涯。秋风故军路，纵目赏荷花。出郭遥墙路，行行到旧庄。春深杨叶闹，雨足稻花香。草色连三径，槐枝罩一堂。挂冠他日事，投老此徜徉。乡党吾兄弟，家居孝友风。北堂谐力养，南亩幸年丰。婚嫁朱陈比，交游管鲍同。南枝真可恋，倦翼厌樊笼。古邑西门外，烟村远市廛。呼鹰白草际，调马绿杨边。持节东西路，离家五六年。永怀豪横乐，半老尚依然。
怀临济旧居四首·其一
作者：吕颐浩
朝代：宋
体裁：五言律诗

古邑吾乡闬，闲居况可嘉。膏腴环百里，市井簇千家。南郭连山色，东郊接水涯。秋风故军路，纵目赏荷花。
怀临济旧居四首·其三
作者：吕颐浩
朝代：宋
体裁：五言律诗

乡党吾兄弟，家居孝友风。北堂谐力养，南亩幸年丰。婚嫁朱陈比，交游管鲍同。南枝真可恋，倦翼厌樊笼。
怀临济旧居四首·其二
作者：吕颐浩
朝代：宋

出郭遥墙路，行行到旧庄。春深杨叶闹，雨足稻花香。草色连三径，槐枝罩一堂。挂冠他日事，投老此徜徉。
怀临济旧居四首·其二
作者：吕颐浩
朝代：宋

出郭遥墻路，行行到旧庄。
春深杨叶闹，雨足稻花香。
草色连三径，槐枝罩一堂。
挂冠他日事，投老此徜徉。
怀临济旧居四首·其四
作者：吕颐浩
朝代：宋
体裁：五言律诗

古邑西门外，烟村远市廛。呼鹰白草际，调马绿杨边。持节东西路，离家五六年。永怀豪横乐，半老尚依然。
感旧书怀
作者：吕颐浩
朝代：宋

宦涂忽忽六周星，万事于今一未成。
但着青衫趋冉冉，不知华髮欲茎茎。
驱驰翻忆林泉卧，顽钝宜归畎亩耕。
赖有乡人端契谊，相逢时慰寂寥情。
感旧书怀
作者：吕颐浩
朝代：宋

宦涂忽忽六周星，万事于今一未成。但著青衫趋冉冉，不知华发欲茎茎。驱驰翻忆林泉卧，顽钝宜归畎亩耕。赖有乡人端契谊，相逢时慰寂寥情。
扈从至西城道中作
作者：吕颐浩
朝代：宋

霜风捲雾散，天日增光明。
警跸转前路，百鸟相和鸣。
边尘暗长淮，今岁幸西城。
野店翠华过，纵观满檐楹。
丰年高廪多，薄饭犹香秔。
衰钝犹何者，厚颜羞大烹。
盐梅乏滋味，终恐伤和羮。
干戈几时休，忧国心如酲。
归欤魏阙念，老矣沧洲情。
勉力谓诸将，为时请长缨。
扈从至西城道中作
作者：吕颐浩
朝代：宋

霜风捲雾散，天日增光明。警跸转前路，百鸟相和鸣。边尘暗长淮，今岁幸西城。野店翠华过，纵观满檐楹。丰年高廪多，薄饭犹香粳。衰钝犹何者，厚颜羞大烹。盐梅乏滋味，终恐伤和羹。干戈几时休，忧国心如酲。归欤魏阙念，老矣沧洲情。勉力谓诸将，为时请长缨。
承乏河北东路不得为天平之游偶成小诗呈沈和中殿撰胡少汲龙图
作者：吕颐浩
朝代：宋

梦想天平紫府开，却嗟匏系在铜台。山灵有意憎尘俗，不许寻芳暂到来。
承乏河北东路不得为天平之游偶成小诗呈沈和中殿撰胡少汲龙图
作者：吕颐浩
朝代：宋

梦想天平紫府开，却嗟匏繫在铜台。
山灵有意憎尘俗，不许寻芳暂到来。
新酒金橘寄李德升
作者：吕颐浩
朝代：宋
体裁：七言绝句

稻醅初熟鹅儿色，金橘方包弹子新。寄与乡朋供一醉，捧觞应笑独醒人。
李希中祉故门下侍郎邦直次子有文章器业尝任淮南两浙转运使及江淮发运使靖康元年三月仆寓维扬游开元寺见公题名感槩成诗
作者：吕颐浩
朝代：宋
体裁：七言律诗

当年对策大明宫，曾见挥毫气吐虹。楚客才华推宋玉，汉儒文赋许扬雄。漳滨墓木皆成拱，洛汭池台半已空。经济才高英槩尽，感恩垂泪向东风。
桂斋
作者：吕颐浩
朝代：宋

双桂亭亭傍竹斋，窗前会见紫花开。它时酿入椒浆后，香逐和羹满座来。
桂斋二首·其一
作者：吕颐浩
朝代：宋

双桂亭亭傍竹斋，窗前会见紫花开。
它时酿入椒浆后，香逐和羮满座来。
桂斋二首·其二
作者：吕颐浩
朝代：宋

团团双桂拂茅斋，虚幌疏櫺尽日开。
会待高秋风露下，清香飘泛月中来。
梦室
作者：吕颐浩
朝代：宋
体裁：七言绝句

丹心忧国梦魂间，祗恐清霄亦未闲。枕上几回游魏阙，觉来聊且看闽山。
橘亭
作者：吕颐浩
朝代：宋

翠叶田田粲绿云，黄金苞实露华新。绕亭虽乏千株广，不羡当年万户人。
橘亭
作者：吕颐浩
朝代：宋

翠叶田田粲绿云，黄金苞实露华新。
遶亭虽乏千株广，不羡当年万户人。
次仇待制韵
作者：吕颐浩
朝代：宋

腐儒奋迹自山东，强欲区区效小忠。恢复中原虽有意，翼扶兴运怅无功。辞荣归去营三径，念昔何颜总百工。海不扬波边堠啸，伫闻飞牍奏肤功。韭违轩陛归临海，颇幸栖身田亩间。混迹每寻樵叟伴，放怀常羡钓翁闲。君恩深厚司留钥，野性彷徨恋故山。异日公成勋业后，巾车无惜过柴关。
次仇待制韵·其一
作者：吕颐浩
朝代：宋

腐儒奋迹自山东，强欲区区效小忠。恢复中原虽有意，翼扶兴运怅无功。辞荣归去营三径，念昔何颜总百工。海不扬波边堠啸，伫闻飞牍奏肤功。
次仇待制韵·其一
作者：吕颐浩
朝代：宋

腐儒奋迹自山东，强欲区区效小忠。
恢復中原虽有意，翼扶兴运怅无功。
辞荣归去营三径，念昔何颜总百工。
海不扬波边堠啸，竚闻飞牍奏肤功。
次仇待制韵·其二
作者：吕颐浩
朝代：宋

韭违轩陛归临海，颇幸栖身田亩间。混迹每寻樵叟伴，放怀常羡钓翁闲。君恩深厚司留钥，野性彷徨恋故山。异日公成勋业后，巾车无惜过柴关。
次仇待制韵·其二
作者：吕颐浩
朝代：宋

韮违轩陛归临海，颇幸栖身田亩间。
混迹每寻樵叟伴，放怀常羡钓翁闲。
君恩深厚司留钥，野性彷徨恋故山。
异日公成勋业后，巾车无惜过柴关。
次张全真参政韵
作者：吕颐浩
朝代：宋

垂老归休荷圣恩，栽花种竹引儿孙。向来豪健风樯勇，老去光阴渴骥奔。往事不劳空咄咄，素怀犹欲济元元。天台山下柴荆路，白首栖迟学灌园。青郊卜筑傍溪流，菡萏香中系小舟。脱去簪绅归畎亩，悟来□钓胜公侯。青云旧好何相厚，白雪新诗为宠留。又指湘潭问行路，一堂风月阻同游。
次张全真参政韵·其一
作者：吕颐浩
朝代：宋
体裁：七言律诗

垂老归休荷圣恩，栽花种竹引儿孙。向来豪健风樯勇，老去光阴渴骥奔。往事不劳空咄咄，素怀犹欲济元元。天台山下柴荆路，白首栖迟学灌园。
次张全真参政韵·其二
作者：吕颐浩
朝代：宋

青郊卜筑傍溪流，菡萏香中系小舟。脱去簪绅归畎亩，悟来□钓胜公侯。青云旧好何相厚，白雪新诗为宠留。又指湘潭问行路，一堂风月阻同游。
次张全真参政韵·其二
作者：吕颐浩
朝代：宋

青郊卜筑傍溪流，菡萏香中繫小舟。
脱去簪绅归畎亩，悟来□钓胜公侯。
青云旧好何相厚，白雪新诗为宠留。
又指湘潭问行路，一堂风月阻同游。
次朱通判敦儒韵
作者：吕颐浩
朝代：宋

腐儒奋迹自耕耘，冒玷台衡力不任。版筑作霖乖素愿，山云出岫本无心。衰迟向老开三径，豪迈平时惜寸阴。蚤伏诗名压元白，细看佳句用工深。天台山下草堂深，樽酒时倍钓叟倾。屏迹分甘归畎亩，放怀谁复羡公卿。幽栖幸免牵荣辱，高遁何须隐姓名。洛浿词人通显后，愿来相访伴山行。
次朱通判敦儒韵·其一
作者：吕颐浩
朝代：宋
体裁：七言律诗

腐儒奋迹自耕耘，冒玷台衡力不任。版筑作霖乖素愿，山云出岫本无心。衰迟向老开三径，豪迈平时惜寸阴。蚤伏诗名压元白，细看佳句用工深。
次朱通判敦儒韵·其二
作者：吕颐浩
朝代：宋

天台山下草堂深，樽酒时倍钓叟倾。屏迹分甘归畎亩，放怀谁复羡公卿。幽栖幸免牵荣辱，高遁何须隐姓名。洛浿词人通显后，愿来相访伴山行。
次朱通判敦儒韵·其二
作者：吕颐浩
朝代：宋

天台山下草堂深，罇酒时倍钓叟倾。
屏迹分甘归畎亩，放怀谁復羡公卿。
幽栖幸免牵荣辱，高遁何须隐姓名。
洛浿词人通显后，愿来相访伴山行。
次李泰发韵
作者：吕颐浩
朝代：宋

东郊半隐绕羣峰，门外涓涓一水通。
再岁依栖忻有幸，十年遭际嘆无功。
闲心不厌耕南亩，清梦犹思殄北戎。
看去中原恢復后，麒麟图画首肤公。
次李泰发韵
作者：吕颐浩
朝代：宋

东郊半隐绕群峰，门外涓涓一水通。再岁依栖忻有幸，十年遭际叹无功。闲心不厌耕南亩，清梦犹思殄北戎。看去中原恢复后，麒麟图画首肤公。
次洪成季韵
作者：吕颐浩
朝代：宋

壮岁勤劳不自量，退居栽植复何忙。静思身外功名误，老觉闲中气味长。雨后群山千叠翠，春回幽圃百花香。农人不识归休客，载酒相邀入醉乡。圣运中兴偶幸逢，经邦曾乏古人风。闭关退处喧嚣外，抚剑行吟感慨中。尚有素怀思报国，可怜幽梦欲平戎。新诗增重林泉价，倍见交情我与公。
次洪成季韵·其一
作者：吕颐浩
朝代：宋

壮岁勤劳不自量，退居栽植复何忙。静思身外功名误，老觉闲中气味长。雨后群山千叠翠，春回幽圃百花香。农人不识归休客，载酒相邀入醉乡。
次洪成季韵·其一
作者：吕颐浩
朝代：宋

壮岁勤劳不自量，退居栽植復何忙。
静思身外功名误，老觉闲中气味长。
雨后羣山千迭翠，春回幽圃百花香。
农人不识归休客，载酒相邀入醉乡。
次洪成季韵·其二
作者：吕颐浩
朝代：宋
体裁：七言律诗

圣运中兴偶幸逢，经邦曾乏古人风。闭关退处喧嚣外，抚剑行吟感慨中。尚有素怀思报国，可怜幽梦欲平戎。新诗增重林泉价，倍见交情我与公。
次潭州通判范寅秩韵
作者：吕颐浩
朝代：宋

胡尘一动隔吾乡，旋向丹丘筑草堂。方效潜鱼游河渚，忽随飞雁到衡阳。雨馀南陌千峰翠，春日东郊百草香。身在湖湘归未得，梦魂时到旧居傍。经纶无术致时康，何事连年住庙堂。退伴农夫耕晓月，闲陪渔父钓沧浪。壮怀衰谢休鸣剑，旧学荒芜耻面墙。别乘意勤贻雅什，续貂深愧不成章。
次潭州通判范寅秩韵·其一
作者：吕颐浩
朝代：宋

胡尘一动隔吾乡，旋向丹丘筑草堂。
方效潜鱼游河渚，忽随飞雁到衡阳。
雨余南陌千峰翠，春日东郊百草香。
身在湖湘归未得，梦魂时到旧居傍。
次潭州通判范寅秩韵·其一
作者：吕颐浩
朝代：宋

胡尘一动隔吾乡，旋向丹丘筑草堂。方效潜鱼游河渚，忽随飞雁到衡阳。雨馀南陌千峰翠，春日东郊百草香。身在湖湘归未得，梦魂时到旧居傍。
次潭州通判范寅秩韵·其二
作者：吕颐浩
朝代：宋
体裁：七言律诗

经纶无术致时康，何事连年住庙堂。退伴农夫耕晓月，闲陪渔父钓沧浪。壮怀衰谢休鸣剑，旧学荒芜耻面墙。别乘意勤贻雅什，续貂深愧不成章。
次石迪功韵
作者：吕颐浩
朝代：宋

枫庭累岁玷朝班，老荷宸恩得退闲。枥马虺隤休入驭，陇禽衰倦合知还。莫辞敛迹归南亩，幸免移文向北山。恢复中原乖素愿，梦魂时得到乡关。丹丘无限好山川，叠翠峰峦插暝烟。郊外幽居三岁换，天边明月几回圆。野堂半隐慵攲枕，健笔题诗思涌泉。小圃剩开桃李径，飞觞同醉待来年。
次石迪功韵·其一
作者：吕颐浩
朝代：宋

枫庭累岁玷朝班，老荷宸恩得退闲。枥马虺隤休入驭，陇禽衰倦合知还。莫辞敛迹归南亩，幸免移文向北山。恢复中原乖素愿，梦魂时得到乡关。
次石迪功韵·其一
作者：吕颐浩
朝代：宋

枫庭累岁玷朝班，老荷宸恩得退闲。
枥马虺隤休入驭，陇禽衰倦合知还。
莫辞敛迹归南亩，幸免移文向北山。
恢復中原乖素愿，梦魂时得到乡关。
次石迪功韵·其二
作者：吕颐浩
朝代：宋

丹丘无限好山川，叠翠峰峦插暝烟。郊外幽居三岁换，天边明月几回圆。野堂半隐慵攲枕，健笔题诗思涌泉。小圃剩开桃李径，飞觞同醉待来年。
次石迪功韵·其二
作者：吕颐浩
朝代：宋

丹丘无限好山川，迭翠峰峦插暝烟。
郊外幽居三岁换，天边明月几回圆。
野堂半隐慵欹枕，健笔题诗思涌泉。
小圃剩开桃李径，飞觞同醉待来年。
次綦叔厚韵
作者：吕颐浩
朝代：宋

佐时勋业愧先贤，迹退丹丘已二年。买得石田东郭外，盖成茅屋北山前。长林远水相萦带，翠岫奇峰更接连。多谢朋游念衰飒，寄题佳句已成编。心存魏阙岂能忘，揣分非才合退藏。此日燕休难报国，半生艰险忆垂堂。枕戈每叹身先老，览镜常嗟貌不扬。每今蘧庐聊偃息，会须恢复返吾乡。
次綦叔厚韵·其一
作者：吕颐浩
朝代：宋
体裁：七言律诗

佐时勋业愧先贤，迹退丹丘已二年。买得石田东郭外，盖成茅屋北山前。长林远水相萦带，翠岫奇峰更接连。多谢朋游念衰飒，寄题佳句已成编。
次綦叔厚韵·其二
作者：吕颐浩
朝代：宋

心存魏阙岂能忘，揣分非才合退藏。此日燕休难报国，半生艰险忆垂堂。枕戈每叹身先老，览镜常嗟貌不扬。每今蘧庐聊偃息，会须恢复返吾乡。
次綦叔厚韵·其二
作者：吕颐浩
朝代：宋

心存魏阙岂能忘，揣分非才合退藏。
此日燕休难报国，半生艰险忆垂堂。
枕戈每嘆身先老，览镜常嗟貌不扬。
每今蘧庐聊偃息，会须恢復返吾乡。
次郑顾道韵
作者：吕颐浩
朝代：宋

南郊同赋出郊篇，二纪光阴速箭传。祠馆退归乖素志，帅藩承乏愧前贤。羸驱岂愿留湖外，清梦时惊到海壖。待得秋风归旧隐，黄鸡白酒养衰年。不读离骚不著书，竹篱环合野人居。开樽细酌山中酒，挂壁闲看卧雪图。出处似非还似是，宦名如有亦如无。故人意厚题佳句，岂为疏狂鄙接舆。
次郑顾道韵·其一
作者：吕颐浩
朝代：宋
体裁：七言律诗

南郊同赋出郊篇，二纪光阴速箭传。祠馆退归乖素志，帅藩承乏愧前贤。羸驱岂愿留湖外，清梦时惊到海壖。待得秋风归旧隐，黄鸡白酒养衰年。
次郑顾道韵·其二
作者：吕颐浩
朝代：宋

不读离骚不着书，竹篱环合野人居。
开罇细酌山中酒，挂壁闲看卧雪图。
出处似非还似是，宦名如有亦如无。
故人意厚题佳句，岂为疏狂鄙接舆。
次郑顾道韵·其二
作者：吕颐浩
朝代：宋

不读离骚不著书，竹篱环合野人居。开樽细酌山中酒，挂壁闲看卧雪图。出处似非还似是，宦名如有亦如无。故人意厚题佳句，岂为疏狂鄙接舆。
次韵刘省元希范题孙伯温舫斋
作者：吕颐浩
朝代：宋

昔年曾伴江湖客，泛宅浮家烟水阔。
兰旌桂棹去夷犹，醉吟烂赏湖山色。
即今别来四五年，渔蓑烟艇想依然。
驱车终岁走尘土，梦魂犹在苕霅间。
主人好事谁能敌，凿藓诛茅开一室。
宛如画舫到江南，左列图书右经籍。
嗟予踪蹟若飞蓬，笑谈偃息幸相从。
有时睡觉惊四顾，恍然身在船窗中。
经营雅协沧洲趣，祇欠云涛破烟雾。
萧萧风雨夜深时，忆着扁舟横野渡。
羡君腹大饱诗书，笔端摛藻飞琼琚。
行看乘槎犯牛斗，吾知此舍真蘧庐。
次韵刘省元希范题孙伯温舫斋
作者：吕颐浩
朝代：宋

昔年曾伴江湖客，泛宅浮家烟水阔。兰旌桂棹去夷犹，醉吟烂赏湖山色。即今别来四五年，渔蓑烟艇想依然。驱车终岁走尘土，梦魂犹在苕霅间。主人好事谁能敌，凿藓诛茅开一室。宛如画舫到江南，左列图书右经籍。嗟予踪迹若飞蓬，笑谈偃息幸相从。有时睡觉惊四顾，恍然身在船窗中。经营雅协沧洲趣，祇欠云涛破烟雾。萧萧风雨夜深时，忆著扁舟横野渡。羡君腹大饱诗书，笔端摛藻飞琼琚。行看乘槎犯牛斗，吾知此舍真蘧庐。
次韵卢虞卿枢密见寄之什
作者：吕颐浩
朝代：宋
体裁：七言律诗

维扬初记接英躔，日月飞驰已十年。政路翱翔常在后，祠宫闲退蚤输先。欲陪清会时颙首，辱惠新诗思涌泉。幸有会稽栖隐地，约公归老钓鱼船。
次韵台守刘仲忱
作者：吕颐浩
朝代：宋

瓦桥倾盖暂徘徊，自渡江南蹟屡陪。
衰谢未能高隐去，依栖还傍故人来。
青蒲谏诤推公望，皂盖承宣屈大才。
但恐政成公促召，异时怀抱向谁开。
次韵台守刘仲忱
作者：吕颐浩
朝代：宋

瓦桥倾盖暂徘徊，自渡江南迹屡陪。衰谢未能高隐去，依栖还傍故人来。青蒲谏诤推公望，皂盖承宣屈大才。但恐政成公促召，异时怀抱向谁开。
次韵台守晁子莫见贻
作者：吕颐浩
朝代：宋

去岁乘桴暂得闲，忽惊三命促登坛。向来彊健思投笔，老去衰迟懒据鞍。玉帐梦回烽燧晓，水乡春尽铁衣寒。海山深处幽栖地，为我经营伫挂冠。
次韵台守晁子莫见贻
作者：吕颐浩
朝代：宋

去岁乘桴暂得闲，忽惊三命促登坛。
向来彊健思投笔，老去衰迟懒据鞍。
玉帐梦回烽燧晓，水乡春尽铁衣寒。
海山深处幽栖地，为我经营竚挂冠。
次韵姜光彦移居
作者：吕颐浩
朝代：宋

仕途忧患久相随，老去求闲遂燕私。陇笛不闻吹旧曲，彩笺时见赋新诗。清宵好月穿蓬户，落日凉风动桂枝。两鬓霜毛如旧少，按弦无意望钟期。
次韵姜光彦移居
作者：吕颐浩
朝代：宋

仕途忧患久相随，老去求闲遂燕私。
陇笛不闻吹旧曲，彩笺时见赋新诗。
清宵好月穿蓬户，落日凉风动桂枝。
两鬓霜毛如旧少，按絃无意望钟期。
次韵崔彊恕坠马见贻
作者：吕颐浩
朝代：宋

昔参幕府事从军，跃马翩翩犯塞尘。
舞剑未饶横槊客，属鞬何羡佩鈎人。
中年衰钝难堪事，一跌支离近浃旬。
多谢故人情意厚，佳篇惟待细书绅。
次韵崔彊恕坠马见贻
作者：吕颐浩
朝代：宋

昔参幕府事从军，跃马翩翩犯塞尘。舞剑未饶横槊客，属鞬何羡佩钩人。中年衰钝难堪事，一跌支离近浃旬。多谢故人情意厚，佳篇惟待细书绅。
次韵李德升老堂
作者：吕颐浩
朝代：宋

腐儒才术本庸庸，祖业安能效太公。老去退休营小隐，闲来时幸濯清风。相从坦率形骸外，投分交游意气中。衰谢何堪抚鸣剑，梦魂犹拟灭羌戎。野堂岂意题佳句，强欲赓酬愧续貂。闲适更须驰厩马，访临无惜过溪桥。秋风南浦观垂钓，落日东山伴采樵。此乐有时惊自得，泥途何必羡烟霄。
次韵李德升老堂·其一
作者：吕颐浩
朝代：宋

腐儒才术庸庸，祖业安能效太公。
老去退休营小隐，闲来时幸濯清风。
相从坦率形骸外，投分交游意气中。
衰谢何堪抚鸣剑，梦魂犹拟灭羌戎。
次韵李德升老堂·其一
作者：吕颐浩
朝代：宋

腐儒才术本庸庸，祖业安能效太公。老去退休营小隐，闲来时幸濯清风。相从坦率形骸外，投分交游意气中。衰谢何堪抚鸣剑，梦魂犹拟灭羌戎。
次韵李德升老堂·其二
作者：吕颐浩
朝代：宋
体裁：七言律诗

野堂岂意题佳句，强欲赓酬愧续貂。闲适更须驰厩马，访临无惜过溪桥。秋风南浦观垂钓，落日东山伴采樵。此乐有时惊自得，泥途何必羡烟霄。
次韵沈元用游天台三首
作者：吕颐浩
朝代：宋

出处何劳问大钧，如公材哭略铺陈。谈兵玉帐诗书帅，演诰纶闱侍从臣。万叠名山聊寓目，一方仙宅勿藏身。中原未复须留念，先入夷门渐入秦。山居犹不厌山行，石磴攲危步履轻。夹路不闻双阙在，幽岩应有五芝生。春寒未放迁莺啭，风暖先催布谷鸣。我欲营茅留俗驾，无赀谁寄孔方兄。前麾转綵陈旗红，二纪穷边一梦中。曾拥雕戈思却日，屡乘铁马听嘶风。谁怜老去三春病，自觉闲来万虑空。满路落花归雁后，勿令书疏不相通。
次韵沈元用游天台三首·其一
作者：吕颐浩
朝代：宋

出处何劳问大钧，如公材哭略铺陈。谈兵玉帐诗书帅，演诰纶闱侍从臣。万叠名山聊寓目，一方仙宅勿藏身。中原未复须留念，先入夷门渐入秦。
次韵沈元用游天台三首·其一
作者：吕颐浩
朝代：宋

出处何劳问大钧，如公材哭略铺陈。
谈兵玉帐诗书帅，演诰纶闱侍从臣。
万迭名山聊寓目，一方仙宅勿藏身。
中原未復须留念，先入夷门渐入秦。
次韵沈元用游天台三首·其三
作者：吕颐浩
朝代：宋

前麾转綵陈旗红，二纪穷边一梦中。
曾拥琱戈思却日，屡乘铁马听嘶风。
谁怜老去三春病，自觉闲来万虑空。
满路落花归雁后，勿令书疏不相通。
次韵沈元用游天台三首·其三
作者：吕颐浩
朝代：宋

前麾转綵陈旗红，二纪穷边一梦中。曾拥雕戈思却日，屡乘铁马听嘶风。谁怜老去三春病，自觉闲来万虑空。满路落花归雁后，勿令书疏不相通。
次韵沈元用游天台三首·其二
作者：吕颐浩
朝代：宋

山居犹不厌山行，石磴攲危步履轻。夹路不闻双阙在，幽岩应有五芝生。春寒未放迁莺啭，风暖先催布谷鸣。我欲营茅留俗驾，无赀谁寄孔方兄。
次韵沈元用游天台三首·其二
作者：吕颐浩
朝代：宋

山居犹不厌山行，石磴欹危步履辕马。
夹路不闻双阙在，幽岩应有五芝生。
春寒未放迁莺啭，风暖先催布谷鸣。
我欲营茅留俗驾，无赀谁寄孔方兄。
次韵郭传师宠寄闲居之什
作者：吕颐浩
朝代：宋
体裁：五言律诗

小隐丹丘郡，安闲世虑空。运筹边阃帅，昭代将家风。牙帐霜矛白，宾筵舞袖红。何时同把臂，醉伴钓鱼翁。
次韵郭思得之归德铺留题
作者：吕颐浩
朝代：宋

马前山色入吟鞭，马上行人思涌泉。枫落吴江何足道，好诗今拟谢临川。妙年题笔吐英辞，壮岁文章尽色丝。五字七言嫌浅俗，挥毫新制六言诗。故园一别四经秋，倦宦东归念昔游。下马邮亭开病目，壁间依旧见银钩。
次韵郭思得之归德铺留题·其一
作者：吕颐浩
朝代：宋
体裁：七言绝句

马前山色入吟鞭，马上行人思涌泉。枫落吴江何足道，好诗今拟谢临川。
次韵郭思得之归德铺留题·其三
作者：吕颐浩
朝代：宋

故园一别四经秋，倦宦东归念昔游。
下马邮亭开病目，壁间依旧见银鈎。
次韵郭思得之归德铺留题·其三
作者：吕颐浩
朝代：宋

故园一别四经秋，倦宦东归念昔游。下马邮亭开病目，壁间依旧见银钩。
次韵郭思得之归德铺留题·其二
作者：吕颐浩
朝代：宋

妙年题笔吐英辞，壮岁文章尽色丝。五字七言嫌浅俗，挥毫新制六言诗。
次韵郭思得之归德铺留题·其二
作者：吕颐浩
朝代：宋

妙年题笔吐英辞，壮岁该当高度色丝。
五字七言嫌浅俗，挥毫新制六言诗。
次韵陈国佐喜雨
作者：吕颐浩
朝代：宋
体裁：七言律诗

吾皇恳恻念三农，圣德昭昭格昊穹。丹诏丁宁祈雨泽，幽人歌咏愿年丰。焦枯已有生成意，膏润全归造化功。窃食太仓真厚幸，况闻湖外奏肤公。
水调歌头·一片苍崖璞
作者：吕颐浩
朝代：宋
体裁：词

一片苍崖璞，孕秀自天锺。浑如暖烟堆里，乍放力犹慵。疑是犀眠海畔，贪玩烂银光彩，精魄入蟾宫。泼墨阴云妒，蟾影淡朦胧。沩山颂，戴生笔，写难穷。些儿造化，凭谁细与问元工。那用牧童鞭索，不入千群万队，扣角起雷同。莫怪作诗手，偷入锦囊中。
水调歌头·紫微观石牛
作者：吕颐浩
朝代：宋

一片苍崖璞，孕秀自天钟。浑如暖烟堆里，乍放力犹慵。疑是犀眠海畔，贪玩烂银光彩，精魄入蟾宫。泼墨阴云妒，蟾影淡朦胧。沩山颂，戴生笔，写难穷。些儿造化，凭谁细与问元工。那用牧童鞭索，不入千群万队，扣角起雷同。莫怪作诗手，偷入锦囊中。
水调歌头（紫微观石牛）
作者：吕颐浩
朝代：宋

一片苍崖璞，孕秀自天钟。浑如暖烟堆里、乍放力犹慵。疑是犀眠海畔，贪玩烂银光彩，精魄入蟾宫。泼墨阴云妒，蟾影淡朦胧。沩山颂，戴生笔，写难穷。些儿造化，凭谁细与问元工。那用牧童鞭索，不入千群万队，扣角起雷同。莫怪作诗手，偷入锦囊中。
登巾子山寄怀韩嗣夫
作者：吕颐浩
朝代：宋

几年踪迹共飞沈，自渡江来幸盍簪。奉使久违常恨别，闲居无梦不相寻。勒功钟鼎经纶志，混迹渔樵老退心。篱菊正开家酿熟，一樽何日得同斟。
登巾子山寄怀韩嗣夫
作者：吕颐浩
朝代：宋

几年踪迹共飞沈，自渡江来幸盍簪。
奉使久违常恨别，闲居无梦不相寻。
勒功钟鼎经纶志，混迹渔樵老退心。
篱菊正开家醸熟，一樽何日得同斟。
登第后道中灯下读书
作者：吕颐浩
朝代：宋

十载灯前笔下耕，如今雁塔幸题名。他年若遂平生志，肯为长檠弃短檠。
登第后道中灯下读书
作者：吕颐浩
朝代：宋

十载灯前笔下耕，如今鴈塔幸题名。
他年若遂平生志，肯为长檠弃短檠。
真定城中闻莺声方响和贾明仲
作者：吕颐浩
朝代：宋
体裁：七言绝句

谁家方响闻莺声，恰似年时在帝京。宝马金鞍芳草路，却教潘鬓二毛生。
离京师
作者：吕颐浩
朝代：宋

春光冉冉过皇州，桂棹东归汴水流。满岸风光连别浦，两行烟柳送归舟。粗官自不随时用，拙宦安能为已谋。香寺故人来话别，一樽清酒散牢愁。
离京师
作者：吕颐浩
朝代：宋

春光冉冉过皇州，桂棹东归汴水流。
满岸风光连别浦，两行烟柳送归舟。
麤官自不随时用，拙宦安能为已谋。
香寺故人来话别，一樽清酒散牢愁。
竹亭
作者：吕颐浩
朝代：宋
体裁：七言绝句

此君潇洒绿筠抽，直干凌云碧翠浮。想见风枝陪宴坐，囊封草就告嘉猷。
舟次魏村阻风
作者：吕颐浩
朝代：宋
体裁：七言绝句

扁舟深入水云乡，浩渺浑疑带远江。蓼岸阻风还度日，夕阳依约照篷窗。
荔枝亭
作者：吕颐浩
朝代：宋

水晶绛雪旧驰名，珍重移来近野亭。
看取薫风炎暑际，丹苞万颗粲繁星。
荔枝亭
作者：吕颐浩
朝代：宋

水晶绛雪旧驰名，珍重移来近野亭。看取薰风炎暑际，丹苞万颗粲繁星。
菖蒲涧
作者：吕颐浩
朝代：宋
体裁：七言绝句

溪荪得地恣芬芳，三尺挥空剑刃长。闻道仙人尝采掇，涧边栽植对朝阳。
行次渑池道中
作者：吕颐浩
朝代：宋
体裁：七言绝句

十年两度到秦川，每忆东归意浩然。何况驱车度殽渑，眼前都是好风烟。
襄城大热喜雨
作者：吕颐浩
朝代：宋
体裁：五言律诗

大暑方蒸湿，云兴忽蔽空。俄然飘细雨，快矣濯清风。变化谁能测，炎凉迥不同。马前襄汉路，山色有无中。
襄邑道中赠孙天予子礼三首
作者：吕颐浩
朝代：宋

咸平岸下分襟日，襄邑亭前把臂时。十载光阴惊一梦，塞尘踏尽鬓如丝。霜毛一别各毵毵，兴味年来老不堪。横槊赋诗休塞北，扁舟垂钓渐江南。弟兄交契比雷陈，白首相看意转亲。收拾壮怀同老去，江皋他日幸相邻。
襄邑道中赠孙天予子礼三首·其一
作者：吕颐浩
朝代：宋
体裁：七言绝句

咸平岸下分襟日，襄邑亭前把臂时。十载光阴惊一梦，塞尘踏尽鬓如丝。
襄邑道中赠孙天予子礼三首·其三
作者：吕颐浩
朝代：宋
体裁：七言绝句

弟兄交契比雷陈，白首相看意转亲。收拾壮怀同老去，江皋他日幸相邻。
襄邑道中赠孙天予子礼三首·其二
作者：吕颐浩
朝代：宋
体裁：七言绝句

霜毛一别各毵毵，兴味年来老不堪。横槊赋诗休塞北，扁舟垂钓渐江南。
谢刘仲忱宠惠诗编
作者：吕颐浩
朝代：宋

久钦文采动簪绅，晚见佳篇妙入神。
金自鷄林酬去贵，珠从骊颔探来珍。
越罗蜀锦工谁拟，阵马风樯勇莫伦。
四十年来无此作，睢阳今继少陵人。
谢刘仲忱宠惠诗编
作者：吕颐浩
朝代：宋

久钦文采动簪绅，晚见佳篇妙入神。金自鸡林酬去贵，珠从骊颔探来珍。越罗蜀锦工谁拟，阵马风樯勇莫伦。四十年来无此作，睢阳今继少陵人。
送张德远宣抚川陕二首
作者：吕颐浩
朝代：宋

维扬倾盖意相投，国事当时已共忧。铁马勤王曾并辔，戎衣护圣每同舟。山西气槩终须在，塞北烟尘漫不收。宗社有灵天悔祸，尚期一战扫边愁。子房云裔擅英名，位冠枢庭独本兵。每愤中原沦半壁，拟将孤剑斩长鲸。汉中险阻真堪据，关内安危系此行。勉力功名扶帝业，临风何用怆离情。
送张德远宣抚川陕二首·其一
作者：吕颐浩
朝代：宋
体裁：七言律诗

维扬倾盖意相投，国事当时已共忧。铁马勤王曾并辔，戎衣护圣每同舟。山西气槩终须在，塞北烟尘漫不收。宗社有灵天悔祸，尚期一战扫边愁。
送张德远宣抚川陕二首·其二
作者：吕颐浩
朝代：宋

子房云裔擅英名，位冠枢庭独本兵。
毎愤中原沦半壁，拟将孤剑斩长鲸。
汉中险阻真堪据，关内安危繫此行。
勉力功名扶帝业，临风何用怆离情。
送张德远宣抚川陕二首·其二
作者：吕颐浩
朝代：宋

子房云裔擅英名，位冠枢庭独本兵。每愤中原沦半壁，拟将孤剑斩长鲸。汉中险阻真堪据，关内安危系此行。勉力功名扶帝业，临风何用怆离情。
送朱景行
作者：吕颐浩
朝代：宋
体裁：七言律诗

学士文章早擅名，大夫官业久驰声。暂分雷土三年政，伫看云衢万里程。顾我飘蓬非夙契，辱公倾盖若平生。寻踪曾醉姑苏酒，水远山长怆别情。
重和改元冬至
作者：吕颐浩
朝代：宋
体裁：七言绝句

至后光阴争一线，竹轩小阁兽炉新。捲帘剩放冬曦入，暖律浑如洞府春。
雄州道中寄沈和仲侍郎
作者：吕颐浩
朝代：宋

扁舟隐隐马骎骎，重到燕山感念深。水陆共时同偃薄，云途今日异升沉。青山岂乏归耕路，白发难忘报国心。木落雁飞秋复尽，惘然怀抱寄幽吟。
雄州道中寄沈和仲侍郎
作者：吕颐浩
朝代：宋

扁舟隐隐马骎骎，重到燕山感念深。
水陆共时同偃薄，云途今日异升沉。
青山岂乏归耕路，白髪难忘报国心。
木落鴈飞秋復尽，惘然怀抱寄幽吟。
顷为河北东路常平厅事后有便坐厅两槛植竹春时仆别栽新竹去其旧本后二十年脩干森耸遂成茂林友人郭仲思尝为本路提刑寓此廨有书因回信寄一绝
作者：吕颐浩
朝代：宋
体裁：七言绝句

昔年官守在铜台，两槛疏篁手自栽。劲节浓阴还在否，清风应为故人来。
题临济所居
作者：吕颐浩
朝代：宋

鸣钟列鼎心无累，茹糗羮藜乐亦全。
解把穷通为一致，此生何处不超然。
题临济所居
作者：吕颐浩
朝代：宋

鸣钟列鼎心无累，茹糗羹藜乐亦全。解把穷通为一致，此生何处不超然。
题樊将军庙
作者：吕颐浩
朝代：宋
体裁：七言绝句

排危盛气冠英雄，逆耳忠言悟沛公。何事时人太求备，欲将瑕翳掩前功。
题汝南县蒙溪亭二首
作者：吕颐浩
朝代：宋

门外行人困郁蒸，不知萧寺有溪亭。暂铺冰簟闲伸展，一枕清风午梦醒。暑途白昼倦趋程，月暗泥深夜阻行。却羡野僧无一事，布衣蔬饭任平生。
题汝南县蒙溪亭二首·其一
作者：吕颐浩
朝代：宋
体裁：七言绝句

门外行人困郁蒸，不知萧寺有溪亭。暂铺冰簟闲伸展，一枕清风午梦醒。
题汝南县蒙溪亭二首·其二
作者：吕颐浩
朝代：宋
体裁：七言绝句

暑途白昼倦趋程，月暗泥深夜阻行。却羡野僧无一事，布衣蔬饭任平生。
龙兴寺阁
作者：吕颐浩
朝代：宋

危梯凌碧空，不与廛闾通。
朝烟翳高栋，霭霭犹从龙。
遥睇辨沧海，纵观分岱宗。
常山与马耳，历历在目中。
良时无停景，远宦如飘蓬。
汨没困簿领，何以舒心胸。
公余频登临，勿使酒樽空。
行看五六月，下视零雨蒙。
龙兴寺阁
作者：吕颐浩
朝代：宋

危梯凌碧空，不与廛闾通。朝烟翳高栋，霭霭犹从龙。遥睇辨沧海，纵观分岱宗。常山与马耳，历历在目中。良时无停景，远宦如飘蓬。汨没困簿领，何以舒心胸。公馀频登临，勿使酒樽空。行看五六月，下视零雨濛。
春日田园杂兴
作者：君瑞
朝代：宋

白粉墙头红杏花，竹枪篱下种丝瓜。厨烟乍熟抽心菜，篝火新乾捲叶茶。草地雨长应易垦，秧田水足不须车。白头翁妪閒无事，对坐花阴到日斜。
春日田园杂兴
作者：君瑞
朝代：宋

白粉墙头红杏花，竹枪篱下种丝瓜。
厨烟乍熟抽心菜，篝火新干捲叶茶。
草地雨长应易垦，秧田水足不须车。
白头翁妪闲无事，对坐花阴到日斜。
春日田園雜興
作者：君瑞
朝代：宋

白粉牆頭紅杏花，竹槍籬下種絲瓜。
厨煙乍熟抽心菜，篝火新乾捲葉茶。
草地雨長應易墾，秧田水足不須車。
白頭翁嫗閑無事，對坐花陰到日斜。
春日田園雜興
作者：吳㻦
朝代：宋

野水渾邊戲乳鵝，疏籬缺處曬耕蓑。
草青隨意牛羊卧，門靜無人燕雀多。
夫倦倚犁需婦饁，翁歡擊壤和孫歌。
新來別有營生計，又喜巡檐住蜜窠。
游罏山
作者：吳㻦
朝代：宋

通都無羊腸，罏中有羊腸。
都人有羊腸，罏人無羊腸。
發原馬之肝，委蛇豸之背。
曲曲達藍橋，意與仙靈會。
靜夜非笙簧，依微送天籟。
鼓角山
作者：吳世延
朝代：宋

黎明騎馬出城閫，鼓角山前訪故人。
白水一陂浮鶴背，青田千里疊虬鱗。
廖仙巖
作者：吳世範
朝代：宋

治民因得道，浮世學應難。
自是神仙骨，非干龍虎丹。
松篁排洞罅，樓閣倚雲端。
此日朝真去，慚爲五品官。
白鶴山
作者：吳世範
朝代：宋

靈壇古蹟自來誇，四望峰巒錦簇花。
白鶴何來歸洞府，青山竟日鎖烟霞。
言尋庭下燒丹竈，爭羨天邊返斗槎。
我欲離塵換凡骨，願隨風馭到仙家。
中秋待月終夕陰晦偶書
作者：吳中復
朝代：宋

待月西樓上，平秋氣象分。
輝光唯此夜，遮掩奈浮雲。
紅燭燈交爛，清香篆自薰。
明年好景在，何處會多聞。
句·其一
作者：吳中復
朝代：宋

前有牧之之風流，後有元之之篇詠。
句·其三
作者：吳中復
朝代：宋

莫愛荔子紅，歲作嘉州孽。
句·其二
作者：吳中復
朝代：宋

鯨魚有浪春濤闊，銅鼓無聲夜柝閑。
和承諫議
作者：吳中復
朝代：宋

瘴霧日消嵐氣靜，颶風朝息海波閑。
安期嘗餌菖薄在，馬援應無薏苡還。
喬柟亭
作者：吳中復
朝代：宋

古木西園勝，亭延上客過。
色無花卉妬，堅爲雪霜多。
幹育千年秀，根含一氣和。
明堂求厚棟，可得老巖阿。
圓通庵
作者：吳中復
朝代：宋

坐對圓通境，陶然勝靜齋。
觀空無物我，扣寂外形骸。
燕坐埋遺照，虛名莫疚懷。
人間憂樂地，所喪甚山崖。
方物亭
作者：吳中復
朝代：宋

草木蟲魚部，披尋自古無。
飛沉天産異，生植土風殊。
物色隨心匠，形容記繪圖。
虛亭玩真意，浩思滿江湖。
江左謂海棠爲川紅
作者：吳中復
朝代：宋

靚妝濃淡蕊蒙茸，高下池臺細細風。
却恨韶華偏蜀土，更無顔色似川紅。
尋香只恐三春暮，把酒欣逢一笑同。
子美詩才猶閣筆，至今寂寞錦城中。
江瀆泛舟
作者：吳中復
朝代：宋

曉來一雨過池塘，江瀆祠前館宇凉。
翠水細風翻晝浪，紅蕖微露浥秋香。
欲停畫舫收船檝，旋折圓荷當羽觴。
逃暑豈須河朔飲，遲留車馬到斜陽。
流杯亭
作者：吳中復
朝代：宋

結客乘公暇，流觴逐浩歌。
亂峯晴倒影，曲水宛迴波。
小海逢元巳，蘭亭記永和。
西州行樂事，應比晉賢多。
游海雲寺唱和詩
作者：吳中復
朝代：宋

錦里風光勝別州，海雲寺枕碧江頭。
連郊瑞麥青黄秀，遶路鳴泉深淺流。
彩石池邊成故事，茂林坡上憶前遊。
綠樽好伴衰翁醉，十月殘春不少留。
游琴臺墨池
作者：吳中復
朝代：宋

尋春景物乍晴暄，連月餘寒花未繁。
犬子琴臺餘古寺，揚雄墨沼但空園。
池邊宿草交加綠，林外鳴禽相鬭喧。
秀麥漸漸摇暖日，幾重蒼翠滿郊原。
琴壇
作者：吳中復
朝代：宋

瀟灑琴壇上，賢侯養道情。
無今亦無古，求意不求聲。
林邃風初靜，雲收月乍明。
拂絃成一弄，塵思浩然清。
竹洞
作者：吳中復
朝代：宋

陰森過百步，屈曲鎖莓苔。
翠色寒無改，清風時自來。
葉籠蒼玉幹，路入碧雲堆。
吏散無公事，支筇到幾回。
續和簽判太博遊海雲
作者：吳中復
朝代：宋

海雲摸石近東城，莽蒼春郊去路平。
遶寺溪光照金絡，夾堤柳色混青旌。
榴花新釀盈樽淥，玉柄高談照座清。
上客西州勝京口，給鮮牛炙旋供烹。
翠柏亭
作者：吳中復
朝代：宋

衆木墜黄葉，皴皮抱翠枝。
自然根性在，不爲雪霜移。
靈潤承多露，清陰貫四時。
婆娑歲寒意，每到坐遲遲。
衆樂亭二首·其一
作者：吳中復
朝代：宋

賢侯新葺水雲鄉，虛閣崢嶸綠渺茫。
波面長橋步明月，人家疎影带殘陽。
風中白鳥侵煙去，雨後紅蕖擁袖香。
從此郡圖添故事，歲時遺愛似甘棠。
衆樂亭二首·其二
作者：吳中復
朝代：宋

煙波空闊岸低回，草綠花紅處處堆。
一片湖光分島溆，四邊山色入樓臺。
從來未有吾民樂，此地欣逢剌史來。
目斷鄞江何日到，京師只得畫圖開。
衆熙亭
作者：吳中復
朝代：宋

亭枕方塘上，軒開四照新。
花涵清露曉，風卷綠波春。
日暖眠汀鷺，荷翻躍錦鱗。
熙熙遊宴地，行樂慰西人。
西樓
作者：吳中復
朝代：宋

信美他鄉地，登臨有故樓。
清風破大暑，明月轉高秋。
朝暮岷山秀，東西錦水流。
賓朋逢好景，把酒爲遲留。
覽齊山寺陳鴻斷碑
作者：吳中復
朝代：宋

翠琰何年沉朽壤，羨師尋訪得其餘。
應同湘水斷碑字，難辨韓陵片石書。
汩沒身名真夢幻，變遷時月易丘墟。
收藏且作山中物，莫問陳鴻記事初。
謝惠茶
作者：吳中復
朝代：宋

我聞蒙山之巔多秀嶺，煙巖抱合五峯頂。
岷峨氣象壓西垂，惡草不生生菽茗。
賦新繁周表權如詔亭
作者：吳中復
朝代：宋

君構義方亭，人知善教成。
恩封新誥命，詞合舊題名。
承襲詩庭訓，輝光里閈榮。
如今綵衣養，藹藹振家聲。
錦亭
作者：吳中復
朝代：宋

簾幕臨彫檻，窗疎照爛霞。
園林初過雨，風日猛催花。
香入遊人袖，紅堆刺史家。
四時俱好景，終不似春華。
閏春三月二日陪行之秘監遊柏谷寺
作者：吳中復
朝代：宋

寶界嶔岑路入雲，閏餘三月屬芳辰。
烟林未動陰森地，山杏寒開寂寞春。
潞子嶺頭銷白日，神農祠畔柅朱輪。
乘閑自是逍遥事，誰羨襄陽倒載人。
齊山圖
作者：吳中復
朝代：宋

當時齊映爲州日，從此山因姓得名。
却自牧之賦詩後，每逢秋至菊含情。
行尋古洞諸峯峭，坐看寒溪數曲清。
夢到亦須塵慮息，那堪圖畫入神京。
鐵券山
作者：吳之選
朝代：宋

宗派天潢衍，文章吏部遺。
前朝尺土盡，軼事幾人知。
歲月松杉古，塵沙日夜吹。
數家芳草外，憑弔總淒其。
題竹軒
作者：吳亶
朝代：宋

虛室澄心近竹開，雪中無事共徘徊。
不須翠柏亭前見，自有清風座上來。
林小未宜輕瘦節，歲寒方可看高材。
支公適好誠何在，豈謂香嚴擊俊雷。
送汪水雲入湘
作者：吳仁傑
朝代：宋

碧水波翻海亦摧，奮身鰲背護蓬萊。
忍隨天上紅雲散，却馭關中紫氣回。
天道有常須變化，元關無鑰任敲推。
携琴更拜蒼梧野，□想南薰入調來。
夜乘航
作者：吳仙湖
朝代：宋

漁火穿蓬罅，僧鐘到夢邊。
水鄉多得月，野境遠連天。
敗葦流螢集，荒林宿鳥喧。
舟人苦無夜，未曉起炊煙。
農家
作者：吳仙湖
朝代：宋

農家冬事足，何處不祈禳。
煨芋分兒食，蒭醪喚客嘗。
犬眠茅舍暖，犢跳野田荒。
勿遣官租急，令渠樂歲康。
謝程鉅夫學士
作者：吳仲軒
朝代：宋

抱疾經年久，何期徵詔臨。
芸窗書已蠹，竹徑葉尤深。
空返皇華使，難忘鷗鳥心。
懷君雖感激，衰鬢不勝簪。
句
作者：吳伯凱
朝代：宋

平生五千卷，爲方不爲圓。
夏夜書所見
作者：吳伯凱
朝代：宋

吳牛見月喘，引重不得休。
孤螢出露草，意行凌九秋。
形大苦見役，物微長自由。
世無漆園吏，持問逍遥遊。
牧兒
作者：吳伯凱
朝代：宋

磊塊胸懷漫不平，牧兒橫草耤功名。
韓彭不戴貂蟬死，牛背斜陽且意行。
宿大滌山
作者：吳倜
朝代：宋

解驂投宿到蓬壺，骨冷魂清夢寐無。
可怪春禽曉啼月，又催行李出凡途。
句·其一
作者：吳倧
朝代：宋

老去漸同嫫母醜，歸來免效賈胡留。
句·其七
作者：吳倧
朝代：宋

竹牖迎風翻貝葉，銅爐溫火養龍涎。
句·其三
作者：吳倧
朝代：宋

吳市終身避言耳，去家豈是去爲仙。
句·其二
作者：吳倧
朝代：宋

兩生更肯從綿蕞，高祖規模又不同。
句·其五
作者：吳倧
朝代：宋

漁携網近鷗斜去，人過橋東影倒行。
句·其六
作者：吳倧
朝代：宋

岸近田多損，潭深石疊平。
村舂林外急，釣艇柳陰橫。
句·其四
作者：吳倧
朝代：宋

楊柳池深魚乍出，桑麻土潤燕初歸。
一年春草風前綠，萬點桃花雨後紅。
夏暑
作者：吳倧
朝代：宋

舊聞有西山，松風六月寒。
明當整襟屨，舒笑青雲端。
招手塵外人，瀹泉采芳蓀。
偈一首
作者：吳偉明
朝代：宋

毒蛇猛虎空相向，鐵壁銀山謾自橫。
長笛一聲歸去好，更于何處覓疑情。
句
作者：吳傳正
朝代：宋

從此天津南畔景，不教都屬邵堯夫。
句
作者：吳僧
朝代：宋

到江吳地盡，隔岸越山多。
南鄉子
作者：吳億
朝代：宋

江上雪初消。暖日晴煙弄柳條。認得裙腰芳草路，魂消。曾折梅花過斷橋。潘鬢為誰凋。長恨金閨閉阿嬌。遙想晚妝呵手罷，夭饒。更傍珠唇暖玉簫。
游鶯脰湖
作者：吳億
朝代：宋

樹色煙光兩岸分，棹歌聲裏散鷗群。
船浮春水天疑近，人對春風酒易醺。
翠袖不須花下舞，洞簫還待月中聞。
仙游釣客今何在，湖上年年自白雲。
磨崖中興頌
作者：吳億
朝代：宋

借問江頭人釣魚，爲言靈武事何如。
磨崖豈是當時意，兩字噫嘻金鏡書。
代陳無己述懷
作者：吳儆
朝代：宋

胡馬嘶北風，越鳥依南枝。
人生有氣類，千里傾風期。
君看漆室女，中宵倚楹悲。
從君不憚遠，秋露濕人衣。
南山白石爛，漫漫何時旦。
獨立占少微，搔手空三歎。
以烏紗巾餉客
作者：吳儆
朝代：宋

落托烏紗墊角巾，已將清泚滌京塵。
請君便漉淵明酒，醉後從他雪滿簪。
以竹牀贈楊信伯古詩代簡
作者：吳儆
朝代：宋

此君丘壑姿，不受世炎凉。
那知猶有用，未免斤斧傷。
矯揉加尺度，指繞百鍊剛。
直節甘枕藉，凜氣薦冰霜。
紈扇有用舍，杞桮真賊戕。
所用已卑賤，幸升君子堂。
用之苟非人，珪璧污閨房。
君家鴻鵠羣，風雨今對牀。
故令厠其間，貴賤可兩忘。
他時飛雪或不常，煩君拂拭懸虹梁。
除非高士延孺子，無令年少辱真王。
休日飲直之運屬家
作者：吳儆
朝代：宋

天與吾人臭味同，一官落魄郡城東。
偶逢休暇追鳬鶩，閒拂塵埃勘鼎鐘。
適意不知華衮貴，醉餘聊看舞裙紅。
只愁寒漏催羣動，又踏朝靴逐曉風。
偶成
作者：吳儆
朝代：宋

晚來一雨破炎蒸，蕉葉葵花照眼明。
稍與燈花尋舊約，却嫌庭樹作秋聲。
和劉守韵
作者：吳儆
朝代：宋

使君元是一高僧，宿昔詩成自不禁。
便合元劉論伯仲，豈同郊島費呻吟。
浮雲出岫本無意，立雪齊腰謾覓心。
掃灑煙塵須博大，看看九虎下綸音。
和呂守環秀堂三首·其一
作者：吳儆
朝代：宋

久合鳴珂上九關，一麾猶許飽看山。
豐年諸縣公事少，燕寢清香兵衛閒。
鳥度屏風明水鏡，雲生畫棟擁螺鬟。
向來蛛網蝸涎污，勝處豈非天地慳。
和呂守環秀堂三首·其三
作者：吳儆
朝代：宋

田家但識豐年樂，見說花城日更長。
如獲從公時拄笏，尚能援筆侑飛觴。
雞豚社甕年年酒，柿栗園林樹樹霜。
更倩漁郎問樵徑，深山深處是吾鄉。
和呂守環秀堂三首·其二
作者：吳儆
朝代：宋

一州如斗带溪山，空翠家家遶畫欄。
丘壑自非胸次有，雲煙誰暇靜中看。
衣冠共識家風在，閭里方知漢法寬。
戴白垂髫相與語，今年有飯飽加餐。
和唐秘校見貽長篇
作者：吳儆
朝代：宋

君才離奇卧壑松，力回萬牛匠非哲。
我如坎井可窺底，短綆未汲固自竭。
饑寒驅置簿領中，巧匠旁觀指濡血。
逢人首下尻益高，敢遇督郵腰不折。
憧憧往來窮朝昏，負負江湖弄風月。
邑雖陋室無佳士，稍輸城府開私謁。
平生聞人說項斯，秀句秋江更清澈。
鼯徑經雨忽蛩然，傾囷倒廩不我屑。
渥洼汗血絕後殿，天球河圖合前列。
要知冷煖須自知，舐蜜中邊不容說。
癡兒徒癡不了事，相留湯餠未暇設。
如今豈止傾蓋舊，向者固已聞風說。
命之窮達有宿分，男兒功名在晚節。
未應種豆趣南山，試一上書干北闕。
君不見少陵流落老更窮，長歎自比稷與契。
和孫先生彥及棣華堂詩韵
作者：吳儆
朝代：宋

大雅久不作，聲色淫鄭紫。
古來非一秦，焚厄故如此。
西都盛經學，聚訟自茲始。
建安委道真，典午事玄理。
錦縠蔚雲霧，組紃亦信美。
後生不著眼，千古空信耳。
誦習號純儒，曠達稱高士。
有如富賢賈，多藏不能使。
又如病酒狂，沉酣糟粕旨。
源流日以遠，循襲不爲恥。
先生秉大雅，江東今夫子。
持身不夷惠，漫仕無慍喜。
學術心自得，筌蹄視經史。
蘭舟翼桂楫，巨川端可涘。
我家世從公，公欲出泥滓。
愚不堪世用，非人不我以。
破屋蔭蓬根，春薺老牆址。
寂寞誰肯顧，公獨不我鄙。
遺之珠玉篇，諄諄說友弟。
直欲障頹波，肯與爲茅靡。
觀公用意處，可與召穆比。
弟兄吾手足，父母吾怙恃。
盡此菽水歡，還勝有酒醑。
古來願爲兄，日月不可弭。
聖賢師百世，河海潤千里。
公如大醫王，一世膏肓起。
和張幹三公亭
作者：吳儆
朝代：宋

三公偉績絕前塵，千古凌煙向月明。
剪盡甘棠殺風景，遺民猶記舊亭名。
和金尚書棣華堂詩韵
作者：吳儆
朝代：宋

自甘顔巷傳家學，敢比虞庠覿國光。
幸不北轅求適楚，寧須挾策去遊梁。
下承上覆期相庇，蒂固根深會益芳。
吾黨未能冥一唯，爲裁狂簡斐然章。
壬午二月桃方盛開雪積其上光輝紅潤不可形狀以二詩紀之·其一
作者：吳儆
朝代：宋

夭桃先已醉春風，青女猶爭造化功。
應與騷人嫌太赤，故將鉛粉注深紅。
壬午二月桃方盛開雪積其上光輝紅潤不可形狀以二詩紀之·其二
作者：吳儆
朝代：宋

粲粲乘鸞萬玉妃，肯將紅豔鬭光輝。
只應侍宴瑶池罷，猶带天邊醉色歸。
子吳子某既結茆竹洲以娛親復于居之前沼爲亭以朝爽名之蓋亭西面於晨興看山爲宜
作者：吳儆
朝代：宋

抱甕自灌園，勝遊貴人門。
有口自酌酒，勝與俗人言。
園中多蔓草，晨夕費鋤芟。
遇夜或風雨，安得久盤旋。
村酒不常有，有亦多苦酸。
而况醉中語，繆誤人所嫌。
不如飽喫飯，清風北窗眠。
眠多則無覺，夢境仍多端。
惟有古斷簡，言行皆聖賢。
讀之未竟篇，眵昏如夢間。
讀竟亦何爲，聚訟徒喧煩。
厭煩以靜勝，又類枯木禪。
揠苗不耘苗，亡羊兩茫然。
何如池上亭，虛曠可看山。
山色日夕佳，晨興夜氣還。
宴坐日過午，清陰猶未遷。
西山倦拄頰，南山興悠然。
晚山雖好不遮日，誰能觸熱望長安。
宴邕守樂語
作者：吳儆
朝代：宋

騶馭曾鳴帝里珂，一麾出守古牂牁。
龍媒入貢漢天子，銅柱重聞馬伏波。
萬里爭傳麒麟像，滿城歡唱舊襦歌。
著人茉莉花如雪，不醉花前花奈何。
宿神潭洪氏醉經堂
作者：吳儆
朝代：宋

久客急歸程，風雨事馳騖。
黄流鳴澗壑，餘波或被路。
堆埼珠聯屬，石徑齒齟齬。
籃輿惴危登，杖策阻深度。
行行忽平崗，神潭渺東注。
徒旅鳩後先，煙火休薄暮。
主人延客入，丈室千卷聚。
醉經揭佳名，巨軸舒新句。
我亦舊高陽，糟粕嘗已屢。
人言薄滋味，舌根恐未具。
君但中聖賢，當自知佳處。
寄題淳安陳令君讀書林
作者：吳儆
朝代：宋

能吏事深刻，商利謹毫釐。
俗吏趨期會，簿書自羈縻。
寥寥絃歌聲，千古空餘思。
還淳山水邑，令君丘壑姿。
邑民本無事，君亦何所爲。
治己物自治，化行風薦移。
君復何所欲，讀書常不足。
拄腹五千卷，插架三萬軸。
曾未出毫芒，萬室已蒙福。
堂東松竹林，昔時閟荒榛。
堂中燈燭光，昔時照紅裙。
今何聲吾伊，蕭蕭風雨晨。
問君有社稷，亦復有人民。
奈何獨自苦，學道則愛人。
寄題鄭集之醉夢齋
作者：吳儆
朝代：宋

利欲醺人心，濃如飲醇酎。
沉湎死不休，寧論千日久。
豈知糟邱中，醒狂亦時有。
天地育萬彙，亦各賦匹偶。
人情豈相遠，好惡隨妍醜。
集之年方壯，濯濯春月柳。
性獨與人殊，無婦奉箕箒。
丈室誇醉夢，作詩詔朋友。
古來醉夢人，亡羊孰先後。
寒儒醉糟粕，酸澀寧可口。
莊生夢蝴蝶，幻境徒紛糾。
富貴得志士，列屋羅螓首。
象牀粲錦幄，疎綺深朱牖。
酣寢喚不醒，鼻息春雷吼。
梅花霜雪姿，紙帳蔬荀臭。
問君有何好，甘作老鰥叟。
窮狀徒纍纍，鴦債長負負。
猶如荷旃人，難論純綿厚。
但問雪煎茶，何如羊羔酒。
寓壺源僧舍三絕·其一
作者：吳儆
朝代：宋

風簷淅淅褪新青，書展殘燈翳復明。
讀罷離騷還獨坐，此時此夜若爲情。
寓壺源僧舍三絕·其三
作者：吳儆
朝代：宋

歸來閉戶還高枕，窗隙微通月影斜。
風急忽驚烏鵲起，空階蔌蔌墮松花。
寓壺源僧舍三絕·其二
作者：吳儆
朝代：宋

悶來掩卷已三更，風露涓涓月滿庭。
閒撲流螢衝暗樹，危梢點點墮寒星。
寓郡城客舍熱不可寐與程彥舉坐語達旦
作者：吳儆
朝代：宋

淡月微雲對倚樓，無聲河漢自西流。
高城忽起梅花弄，散作晴空萬里秋。
弋陽道中
作者：吳儆
朝代：宋

積雨今朝霽，東臯晚日紅。
人家深蔽樹，野水闊浮空。
久客仍行役，青春已過中。
嶺頭凝望處，腸斷白雲東。
拾梧子
作者：吳儆
朝代：宋

雞犬三家市，蓬蒿一畝宮。
春盤厭笋蕨，秋子積梧桐。
客夢五年過，文盟千里同。
時清臺省貴，衮衮看諸公。
早起
作者：吳儆
朝代：宋

積雨霽窮秋，柴扃立清曉。
溪光照煙岫，未覺秋容老。
溪邊烏臼林，他日沒飛鳥。
濃綠半枯枝，殷紅亂衰草。
摇落想騷人，洞庭風嫋嫋。
晚步
作者：吳儆
朝代：宋

水靜偏明眼，山高不受塵。
晴沙棲白鳥，野渡集歸人。
問字誰持酒，行歌有負薪。
娟娟孤月影，獨覺向人新。
朝中措
作者：吳儆
朝代：宋

文章聲價擅南州。人物更風流。豈久徒勞州縣，看看催上瀛洲。朱顏綠鬢，畫堂標王，寶帶垂鏐。睡起八磚影轉，歸來雙燭光浮。
楊村道中邂逅趙仁甫
作者：吳儆
朝代：宋

修途轉清溪，孤村带寒日。
瀟灑竹間亭，意行成小立。
賓主莫誰何，悠然良自適。
俄有貴公子，胡驄摇寶勒。
下馬相勞苦，呼酒道疇昔。
遂令麋鹿姿，頗爲人物色。
佳實進霜堅，異釀引寒碧。
興盡還獨歸，沙頭寒月白。
次徐令韵
作者：吳儆
朝代：宋

少日曾披九虎關，誰憐投老却乘邊。
貳車謾說半刺史，多稼惟欣大有年。
榆柳關河無犬吠，牛羊阡陌斷烽煙。
玉關人老知無用，廟算如今出萬全。
次韵南軒先生榕溪閣閣山谷所名也
作者：吳儆
朝代：宋

紹聖用事臣，黨與紛相樛。
當代幾忠良，一朝咸黜幽。
太史坐直筆，愈黜名愈休。
消長關否泰，天意匪人謀。
纍臣誰司城，獨爲景物留。
當時西復南，萬里不停輈。
誰知百年定，欲起九京遊。
積莽新陳迹，寒泉薦冰甌。
想當千騎臨，水木寒蕭颼。
我公今伊傅，茲焉少夷猶。
炎方凋瘵餘，公來今已瘳。
榕溪兩甘棠，千載誰劣優。
太史後凋松，公如巨川舟。
次韵李提點雪中登樓之什
作者：吳儆
朝代：宋

樓高思遠入天涯，瑶海光中景象賒。
未說因風翻柳絮，須看和月上梅花。
山茶有句真成畫，庭柏無心不受誇。
人物梁園零落久，一時勝賞屬詩家。
次韵李提點雪中登樓之什二首·其一
作者：吳儆
朝代：宋

高情應與水雲寬，江北江南望渺漫。
逐馬銀盃端可賞，屯邊鐵甲得無寒。
已知與國同休戚，且慶豐年表治安。
殺氣已消春意動，曈曈日色上雲端。
次韵李提點雪中登樓之什二首·其二
作者：吳儆
朝代：宋

朝來園柳變融和，深院啼鴉少客過。
清坐漸看銀色遍，佳眠更覺溜聲多。
謾誇明月舟中興，爭似銷金帳底歌。
夜入蔡州擒叛將，擬將椽筆頌元和。
汪叔耕見訪不數日別去惡語爲贈兼簡子用子美二友
作者：吳儆
朝代：宋

負釁得老窮，掃軌事幽屏。
跫然羅雀門，有客頎而整。
悲歡十年別，樽酒清夜永。
妙句時驚人，盈軸肯傾廩。
三日語未休，霜寒夢歸省。
臨流分別袂，波光照孤影。
重念吾故人，雪屋清燈冷。
劉子抱遺經，深井汲修綆。
曹子中庸學，天理窮性命。
老驥鼓不作，搴旗望公等。
天晴風日佳，何時過鼪徑。
石鼎燃豆萁，冰葅煮湯餠。
浣溪沙
作者：吳儆
朝代：宋

十里青山泝碧流。夕陽沙晚片帆收。重重煙樹出層樓。人去人來芳草渡，鷗飛鷗沒白蘋洲。碧梧翠竹記曾遊。
浣溪沙
作者：吳儆
朝代：宋

寒日孤城特地紅。瘦藤扶我上西風。一川平遠畫圖中。江海一身真客燕，雲天萬里看歸鴻。吳山應在白雲東。
浣溪沙
作者：吳儆
朝代：宋

已是青春欲暮天。酒愁離恨不禁添。尊前休說見郎難。別後要知還有意，生前莫道便無緣。雁來頻寄小蠻箋。
浣溪沙
作者：吳儆
朝代：宋

斜陽波底溼微紅。朱欄翠袖倚輕風。平平山色有無中。俯首微官真自縛，高飛遠舉羨冥鴻。何時一艇大江東。
浣溪沙
作者：吳儆
朝代：宋

暖日和風並馬蹄。畦秧隴麥綠新齊。人家桑柘午陰迷。山色解隨春意遠，殘陽還傍遠山低。晚風歸路杜鵑啼。
浣溪沙
作者：吳儆
朝代：宋

歙浦錢塘一水通。閒雲如幕碧重重。吳山應在碧雲東。無力海棠風淡漾，困眠宮柳日蔥蘢。眼前春色為誰濃。
浣溪沙
作者：吳儆
朝代：宋

汗褪香紅雪瑩肌。裝餘靜麗霧裁衣。晚涼新浴倚欄時。簾卷輕風斜蠆發，杯深新月墮蛾眉。此時風味許誰知。
浣溪沙
作者：吳儆
朝代：宋

畫楯朱欄繞碧山。平湖徙倚水雲寬。人家楊柳帶汀灣。目力已隨飛鳥盡，機心還逐白鷗閒。蕭蕭微雨晚來寒。
浣溪沙
作者：吳儆
朝代：宋

秋到郊原日夜涼。黍禾高下已垂黃。荷花猶有晚來香。天上佳期稱七夕，人間好景是秋光。竹洲有月可徜徉。
浣溪沙
作者：吳儆
朝代：宋

簾額風微紫燕通。樓頭柳暗碧雲重。玉人爭勸玉西東。醉擁雕鞍金蹀躞，夜歸花院玉蔥蘢。歸心何事與山濃。
浣溪沙
作者：吳儆
朝代：宋

茅舍疏離出素英。臨風照水眩精神。娟娟新月又黃昏。削約寒枝香未透，細看頻嗅獨消魂。為誰消瘦不禁春。
浣溪沙
作者：吳儆
朝代：宋

風入枯藜衣袂涼。江楓園柳半青黃。洗車飛雨帶天香。世事一場真大夢，宦情都薄似秋光。竹洲有酒可徜徉。
清明陰雨呈同舍
作者：吳儆
朝代：宋

薄薄輕寒作許陰，村村花柳爲誰新。
良辰欣見百五日，冠者仍餘五六人。
冷雨凄風連午夜，飛花流水一年春。
窺園未阻江東興，陌上應多翠黛顰。
減字木蘭花
作者：吳儆
朝代：宋

少陵未老。曾把千人軍獨掃。發白眵昏。卻作天涯流落人。只堪閤眼。夜直誰能潛入伴。斗酒西涼。何似卑棲且遠方。
減字木蘭花
作者：吳儆
朝代：宋

思君欲老。一榻塵生誰與掃。祿仰晨昏。同是遲遲去魯人。行當洗眼。看子青藜來夜伴。莫變炎涼。斬馬還須請上方。
減字木蘭花
作者：吳儆
朝代：宋

此身已老。三徑都荒長卻掃。面目塵昏。怕著朝章揖貴人。難瞞明眼。只有青山堪作伴。觸事心涼。無病何勞更覓方。
減字木蘭花
作者：吳儆
朝代：宋

碧梧秋老。滿地琅玕紛不掃。門掩黃昏。惟有年時月照人。淒涼滿眼。肯作六年燈火伴。莫說淒涼。來歲如今天一方。
滿庭芳
作者：吳儆
朝代：宋

宿雨滋蘭，輕風颭柳，新來隨處和融。幽蘭曲徑，花氣巧相通。燕子才飛又語，帶芹泥、時點芳叢。微中酒，日長睡起，心事在眉峰。年年，春好處，聯鑣蕩槳，拾翠挪紅。任金貂醉脫，不放杯空。誰信風流一別，當時事、已逐飛鴻。雲山晚，闌干罷倚，煙寺起疏鍾。
滿庭芳
作者：吳儆
朝代：宋

水滿池塘，鶯啼楊柳，燕忙知為泥融。桃花流水，竹外小橋通。又是一春憔悴，摘殘英、繞遍芳叢。長安遠，平蕪盡處，疊疊但云峰。西湖，行樂處，牙檣漾鷁，錦帳翻紅。想年時桃李，應已成空。欲寫相思寄與，雲天闊、難覓徵鴻。空凝想，時時殘夢，依約上陽鍾。
獨酌
作者：吳儆
朝代：宋

松竹開幽徑，蓬蒿閟荆扉。
庭前兩梧桐，濃綠涵清輝。
南楹開半山，晨夕異煙霏。
樽酒自賓主，幽鳥更塤箎。
飲罷兩無言，還讀淵明詩。
番陽道中
作者：吳儆
朝代：宋

畫楯朱甍綠靄中，華顛翠岫倚輕風。
行人腸斷古烏處，猶在雲山東復東。
答范石湖牡丹詩
作者：吳儆
朝代：宋

滿城桃李已塵埃，麗日稠紅次第開。
竹裏柴扉掩春晝，坐看蜂蝶去還來。
簟送人詩代簡二首·其一
作者：吳儆
朝代：宋

一幅冰紈織翠筠，風涵秋水碧鱗鱗。
北窗高卧正須此，捲似閑曹吏隠人。
簟送人詩代簡二首·其二
作者：吳儆
朝代：宋

幽窗相對小匡牀，藍淺紗輕水麝香。
退食歸來高枕處，滿林風雨夢瀟湘。
虞美人
作者：吳儆
朝代：宋

銀屏一夜金風細。便作中秋意。碧天如水月如眉。已有徵鴻摩月、向南飛。金尊滿酌蟾宮客。莫促陽關拍。須知丹桂擅秋天。千里嬋娟指日、十分圓。
虞美人
作者：吳儆
朝代：宋

雙眸翦水團香雪。雲際看新月。生綃籠粉倚窗紗。全似瑤池疏影、浸梅花。金翹翠靨雙蛾淺。斂袂低歌扇。羞紅膩臉語聲低。想見流蘇帳掩、燭明時。
虞美人
作者：吳儆
朝代：宋

飛橋駕鵲天津闊。雲馭看看發。相思惟恨不相逢。及至相逢還是、去匆匆。垂絲插竹真堪笑。欲乞天孫巧。天孫多巧漫多愁。巧得千般爭解、勸郎留。
西江月
作者：吳儆
朝代：宋

山色不隨春老，竹枝長向人新。桃蹊李徑已成陰。深院鶯啼人靜。塵世白駒過隙，人情蒼狗浮雲。不須計較謾勞神。且恁隨緣任運。
西江月
作者：吳儆
朝代：宋

竹裡全無暑氣，溪邊長有清風。荷花落日照酣紅。雨過遙山翠重。老作宮祠散漢，本來田舍村翁。腰纏三萬祿千鍾。也是一場春夢。
說謎三絕·其一
作者：吳儆
朝代：宋

滿身珠翠間花鈿，舞到梁州最可憐。
一捻宮腰如束素，清風明月畫堂前。
說謎三絕·其三
作者：吳儆
朝代：宋

奔波來往一生忙，方寸包藏不可量。
用盡心機還骨立，爲他人作嫁衣裳。
說謎三絕·其二
作者：吳儆
朝代：宋

楚楚衣裳兩頰紅，冠兒斜墜脚兒弓。
夜來塞上無消息，玉筯偷彈對曉風。
贈吳令君
作者：吳儆
朝代：宋

綠槐庭院鎖薰風，雙雙乳燕穿簾櫳。
石榴花蹙宮羅樣，荔子枝翻蜀錦紅。
海山秀色藏日色，衮作英豪儀上國。
鵬翼瀾翻徙北溟，龍媒夭矯東西極。
高蹤逸韵不容攀，家聲世德以蟬聯。
吏能精銳龔黄上，人物風流晉宋間。
海寧巖邑千山底，牛刀割雞聊爾耳。
卷入河陽滿縣花，風行鄭國垂街李。
往歲如今杅桐空，今年衣褐足虞冬。
往歲如今新陳腐，今年麰麥盈千鍾。
田家宴喜歌時豐，咸知陰相有神功。
炰羔擊豕趨城東，金璧樓臺煙靄中。
瞻彼南山遥舉酒，插花起舞爲君壽。
神人歡樂何其多，令君福祿如山河。
趙同叔開軒植竹以自娛樂諸公雖爲賦詩而未嘗有見之者某不日北歸同叔亦爲楚令尹矣詩以餽之·其一
作者：吳儆
朝代：宋

手種琅玕翠竹行，幽窗一見自心凉。
君家有此揚州鶴，倦客無由對一觴。
趙同叔開軒植竹以自娛樂諸公雖爲賦詩而未嘗有見之者某不日北歸同叔亦爲楚令尹矣詩以餽之·其二
作者：吳儆
朝代：宋

夜來新月已如霜，倚玉縈風別是香。
說與東君須早計，扁舟早晚下瀟湘。
送吳令君
作者：吳儆
朝代：宋

吾欲贈君以彭澤江邊之柳，不如贈君以傅巖野外之梅。
柳色但知管離別，梅花獨首百花開。
花開雖托桃李徑，成實終爲廊廟材。
冰霜清冷溪橋側，聊與人間作春色。
日邊調鼎待君來，已聞驛使傳消息。
送張丞歸平江
作者：吳儆
朝代：宋

來何遲暮去何忙，不道離人欲斷腸。
清節如君誰可繼，遺風他日愈難忘。
鱸肥酒熟歸時好，水綠山青去興長。
便恐鵷行須簉羽，藍橋風月兩相忘。
送洪史君赴闕移節會府
作者：吳儆
朝代：宋

史君文彩漢相如，暫向明時綰左符。
爲郡似家身似客，視民如子吏如奴。
魯公金石光千古，吏部文章妙兩都。
戴白垂髫相與語，如公治行向來無。
送王國器歸宣城
作者：吳儆
朝代：宋

吾不送君以南浦傷離之曲，吾不送君以渭城惜別之觴。
君今跨馬行遠陌，陌上槐花日已黄。
槐花黄時舉子忙，君心應逐白雲翔。
君來桃李春未晚，喜君幽韵如蘭芳。
東風披拂香滿路，君不即人人豈忘。
澄江靜練楚天長，疊嶂高樓秋月凉。
使君高會羅紅粧，樽前醉客第王楊。
明年上國富春光，風帘煙柳沙河塘。
集英班退馬蹄疾，都人爭看綠衣郎。
送錢虞仲兄弟
作者：吳儆
朝代：宋

燈火相從總角初，只今已是十年餘。
窮愁懶漫吾猶故，文采雍容子甚都。
連璧肯來同寂寞，歸鞍寧不少躊躇。
風流一別應如雨，儻有來鴻細作書。
過叢桂堂故叔祖教授讀書之所
作者：吳儆
朝代：宋

古瓦頹垣迹已陳，孤猿別鶴自哀吟。
可憐叢桂煙蕪沒，惟有一池春水深。
秀木千章新過雨，寒山一带暮傷心。
清風明月時來此，夢斷雲飛何處尋。
還程彥舉詩卷
作者：吳儆
朝代：宋

文采於菟見一斑，舊知句法有淵源。
慇懃不廢琢磨力，圓熟幾無斧鑿痕。
明日風煙空有夢，何時樽酒得重論。
秋來景物皆佳句，寫寄銀鈎莫厭煩。
酹月亭
作者：吳儆
朝代：宋

周郎人道古英雄，漢室顛危合奮忠。
萬里中原猶未復，一朝赤壁偶成功。
新亭且對江山勝，陳迹俱隨歲月空。
把酒仍歌前後賦，九原喚起老坡翁。
題劉氏幽香亭
作者：吳儆
朝代：宋

雪後園林無限好，松間風月有餘清。
見他桃李動歸興，想見梅花不勝情。
題古巖舊嘗侍孫先生題名巖中二首·其一
作者：吳儆
朝代：宋

白日瀟瀟松徑靜，紅蕖冉冉洞門深。
風涵廣宇生虛籟，夢破西窗上夕陰。
景物眼前渾似舊，塵埃題處忍重尋。
羸驂落日孤村路，塵土依然滿病襟。
題古巖舊嘗侍孫先生題名巖中二首·其二
作者：吳儆
朝代：宋

覆簣一拳進，嵌空百肘寬。
僧房因石室，蟻穴夢槐安。
塵路十年別，松風六月寒。
凄凉舊題處，不忍更重看。
題新安僉廳拄笏亭
作者：吳儆
朝代：宋

高山如高人，可仰不可褻。
山中老鋤犁，山前走車轍。
終日對孱顔，如目不見睫。
高人與高山，千里風期接。
妙思入青冥，毫端寄明滅。
况復簿領中，見此寒岌嶪。
悠然境意會，芻豢端自悅。
手板亦何爲，趨走背汗浹。
從渠且倒持，吾自支吾頰。
題月巖
作者：吳儆
朝代：宋

題詩山寺不勝多，人力爭如造化何。
安得短篷巖下瀨，長看清影照寒波。
題李休寧藏齋
作者：吳儆
朝代：宋

璧玉世所珍，常以十襲藏。
虎豹亦自愛，霧雨澤其章。
璧玉瑱玷缺，郊廟登琮璜。
虎豹養成文，倏變風飛揚。
李侯知愛子，納於道德場。
劚翳開雲扃，挹潔抗風窗。
萬軸架牙籤，千篇垂琳琅。
燈火秋夜永，爐薰春晝長。
黄卷對聖賢，北窗卧羲皇。
欲不接耳目，心靜發天光。
性守蹈宮庭，禮教嚴範防。
城堅無畏敵，楫具川可航。
茲焉寄游息，鵬路觀翺翔。
題祝聖寺
作者：吳儆
朝代：宋

金碧照征涂，松竹開幽徑。
山僧壽八十，腴貌精視聽。
囊鉢罄錙銖，棟宇事嚴整。
如公方外人，視世一泡影。
辛勤畢此生，更欲傳不泯。
當家茀父菑，居位蠹國政。
視公豈容誅，三歎發深省。
題陳仲禮四知軒且當折柳之意
作者：吳儆
朝代：宋

陳侯一世豪，筆力萬人敵。
卧之百尺樓，平視劉玄德。
收斂湖海氣，一室僅容膝。
平生不欺心，自護如拱璧。
客來問字細論文，旋糶官粱買酒樽。
夜深四壁冷徹骨，酒酣一笑溫如春。
三年官滿何所畜，滿船稚乳書幾束。
長安侯門高於天，束薪炊米桂炊玉。
問君持此將安歸，君言歲收可百斛。
吾儕本無膏粱念，况今老矣其何欲。
宰相時來則爲之，切莫倒行夸食肉。
題陽山寺
作者：吳儆
朝代：宋

憶昨去家時，凉風肅巾屨。
閭里重遠別，祖席煩親故。
期會趨晷刻，倉卒戒徒御。
首尾遍吳楚，復退分携處。
歲月拂塵壁，廊廡識故步。
故人新絳帷，方屨盈外戶。
褰裳喜我來，寒溫問良苦。
樽酒開驩顔，雞黍羞珍具。
欲少爲君留，歸心已先騖。
年少未仕初，飽食厠庠序。
束書事遨遊，光陰等閒度。
一爲升斗縻，奔走窮朝暮。
欲學不可得，雖悔復誰諉。
諸君其早圖，前覆戒吾車。
題騎牛圖
作者：吳儆
朝代：宋

汗血聲利場，舉世循一軌。
霜風老觳觫，松路石齒齒。
牛瘦僕夫疲，累累山谷裏。
兩翁非病狂，顧獨不取彼。
牛背有佳處，未可語俗子。
夷齊向千載，凜凜有生氣。
試問齊景公，烏用馬千駟。
驀山溪
作者：吳儆
朝代：宋

清晨早起，小閣遙山翠。頮面整冠巾，問寢罷、安排菽水。隨家豐儉，不羨五侯鯖，軟煮肉，熟炊粳，適意為甘旨。中庭散步，一盞雲濤細。迤邐竹洲中，坐息與、行歌隨意。逡巡酒熟，呼喚社中人，花下石，水邊亭，醉便頹然睡。
兄弟同登進士
作者：吳元
朝代：宋

勒馬江邊問玉京，百花頭上占梅英。
雲霄萬里開鵬路，詩樂三章奏鹿鳴。
拂劍笑談天下事，擔簦慷慨日邊行。
吳公兄弟誰先後，此事君王合與評。
採桑子
作者：吳元可
朝代：宋

江南二月春深淺，芳草青時，燕子來遲。翦翦輕寒不滿衣。清宵欲寐還無寐，顧影顰眉。整帶心思。一樣東風兩樣吹。
浪淘沙
作者：吳元可
朝代：宋

淺約未曾來。一逕蒼苔。緗桃無數棘花開。怪得閉門機杼靜，挑菜初回。幽樹鳥聲催。欲去徘徊。□□別久易相猜。幽緒一晴無處著，戲打青梅。
濯纓石
作者：吳元美
朝代：宋

杖履叨從五馬行，山翁醉舞樂昇平。
昨朝臺上觀垂釣，今夕江邊伴濯纓。
瘴水東流頭半白，仙山南望眼雙明。
他時誦得使君句，絕似寒潭徹底清。
都嶠山
作者：吳元美
朝代：宋

群巒環翠繡江隈，八疊中峰洞府開。
劍戟香爐空際列，馬鞍兜子上方排。
煙籠丹竈鰲擎穩，雲蓋仙人鶴駕來。
觀此寶玄真勝境，何須航海覓蓬萊。
句·其一
作者：吳充
朝代：宋

南郭迎天使，東郊詔隠人。
句·其二
作者：吳充
朝代：宋

壓角舊儀煩閣老，濡毫逋責費公移。
召赴資政殿聽讀詩義感事
作者：吳充
朝代：宋

雪銷鳷鵲御溝融，燕見殊恩綴上公。
晝日乍驚三接寵，正風獲聽二南終。
解頤共仰天顔喜，牆面裁容聖域通。
午漏漸長知禹錫，侍臣何術補堯聰。
史院席上作
作者：吳充
朝代：宋

蘭臺開史局，玉斝賜君餘。
賓友求三事，規摹本八書。
汗青裁倣此，衰白盍歸歟。
詔許從容會，何妨醉上車。
歲日書事
作者：吳充
朝代：宋

拂露屠蘇酒滿巡，越山如鬣水如鱗。
日邊雖望龍庭遠，海上初傳鳳曆新。
好景融融來破雪，和風細細欲黏人。
莫言老守無心計，排比賓寮醉過春。
衆樂亭
作者：吳充
朝代：宋

使君新自四明歸，邀我同爲衆樂詩。
山川可愛惜不見，晝想夕思心爲罷。
怳然神遇若有得，齎身乃在天之涯。
漲海連空四無岸，天吳却坐鮫人觀。
以手揮弄日月丹，能令桑田變瀰漫。
海邊偶到山城中，山城二月多春風。
牛羊閑暇夕陽晚，樓閣參差朝霧濃。
一泓山溜佛頭綠，環以翠屏屏六曲。
人煙擾擾事嬉游，落花啼鳥更汀洲。
中爲臺榭鬥十二，上有藻井排文楸。
旁人指點此何許，云是四明行樂處。
此樂爲民非爲身，始是集賢錢使君。
使君風韵誰之比，政事次公詩短李。
醉憑熊軾勸耕疇，狂取螺杯翻舞袂。
儂愛使君君勿歸，詔書奪之知何爲。
聞侍玉皇香案側，銀臺深阻無消息。
意迷却悟坐空齋，忽省君詩昨日來。
疊紙爲君書所見，不知衆樂誠然哉。
送張君宰吳江
作者：吳充
朝代：宋

全吳風景好，之子去弦歌。
夜犬驚胥少，秋鱸餉客多。
縣樓疑海蜃，衙鼓答江鼉。
遥想晨鳬下，長橋正綠波。
送程給事知越州·其一
作者：吳充
朝代：宋

風力號强明，三朝選寄榮。
誰非千騎長，獨就五羊城。
仙殿圖書掩，山陰父老迎。
蓬萊登望好，太守擅詩名。
送程給事知越州·其二
作者：吳充
朝代：宋

曾乘使君馬，數上豫章樓。
北闕領新命，西山追舊遊。
使星催縣弩，鄉月伴仙舟。
却顧區區者，風波鬢已秋。
題招題院靜照堂
作者：吳充
朝代：宋

人說招題好，師從靜照來。
親携玉堂句，徐叩蓽門開。
好事能如此，題詩豈易哉。
明年得東守，繫舸一徘徊。
句·其一
作者：吳光
朝代：宋

簷頭清響銀匙動，階下寒光玉碗翻。
句·其一〇
作者：吳光
朝代：宋

簷花謝女雪，徑掃沈郎錢。
句·其一一
作者：吳光
朝代：宋

笛弄一聲橫釣艇，月明千里上層樓。
句·其一七
作者：吳光
朝代：宋

月借窗移疏影轉，風翻雪放一枝高。
句·其一三
作者：吳光
朝代：宋

朱唇不注曉妝薄，玉頰頻啼夜雨翻。
句·其一九
作者：吳光
朝代：宋

人情不似溪流水，不改當時枕上聲。
句·其一二
作者：吳光
朝代：宋

寫處似移牆上影，捲來如寄隴頭春。
句·其一五
作者：吳光
朝代：宋

泉聲如有語，山色自忘形。
花覺青春半，山將白晝陰。
句·其一八
作者：吳光
朝代：宋

蒹葭露滴思鄉恨，蘆荻風縈羈旅愁。
句·其一六
作者：吳光
朝代：宋

冰看時俗薄，雨弄客愁多。
句·其一四
作者：吳光
朝代：宋

農祥待白未爲雪，春榜爭魁欲放梅。
句·其七
作者：吳光
朝代：宋

日長人靜聞風佩，雨久堂空生水衣。
句·其三
作者：吳光
朝代：宋

獨鶴下隨雞飲啄，眾星高共月徘徊。
句·其九
作者：吳光
朝代：宋

無苗何處尋黄犢，露地誰家覓白牛。
句·其二
作者：吳光
朝代：宋

也應只是尋常夜，未必如今分外圓。
句·其二〇
作者：吳光
朝代：宋

一軸塵埃古澀體，十年燈火短長檠。
句·其二一
作者：吳光
朝代：宋

夢過一年還是魘，心更萬事竟成灰。
句·其二三
作者：吳光
朝代：宋

彈壓京畿賢大尹，藩宣上國古賢侯。
句·其二二
作者：吳光
朝代：宋

道上飛來燕，簾間不避人。
句·其五
作者：吳光
朝代：宋

花蕊有鬚渾带蜜，桑枝無葉已成衣。
句·其八
作者：吳光
朝代：宋

二天開佛日，一道羃卿雲。
句·其六
作者：吳光
朝代：宋

輕雷入樹驚花魄，白浪浮空漲水脂。
句·其四
作者：吳光
朝代：宋

半塘微漲聚紅皺，幾畝清陰鎖碧鮮。
回文暮春
作者：吳光
朝代：宋

嬌聲囀處藏鸚小，美睡濃時落日斜。
橋拂柳溪深漲水，眼驚春雨過飛花。
苦陰
作者：吳光
朝代：宋

荒山乾沒更節序，濁氣擁地愁無邊。
非烟非霧不見日，欲雨欲雪難爲天。
泊舟
作者：吳公敏
朝代：宋

潭影靜沈沈，維舟傍竹林。
鄉心寄孤雁，寒信起疏砧。
犬吠人家近，燈明樹影侵。
客愁元不寐，夜雨更蛩吟。
呈徐知院題意一堂
作者：吳勢卿
朝代：宋

幾載辛勤有此堂，芝峰直面麗譙傍。
千章山木朝烟合，百尺樓陰夜月涼。
物我本於仁上一，居諸偏向靜中長。
衰年燭武知何用，空有憂時兩鬢霜。
壽丞相·其一
作者：吳勢卿
朝代：宋

六月麟書雨作霖，生賢此際見天心。
江都分洒雖名世，莘野商霖始見今。
門館無□儀表正，經綸有道本原深。
正人命脈家常主，一念公忱朋盍簪。
壽丞相·其三
作者：吳勢卿
朝代：宋

兼善工夫自古難，有誰志學合伊顔。
儒先拈得四書出，名相措諸萬事閒。
功向時危尤易見，道於世運實相關。
魯論一半猶收效，壽國應須安似山。
壽丞相·其二
作者：吳勢卿
朝代：宋

昨丙辰年相魏公，當時克敵首歸功。
何如手補西天漏，仍更神驅塞北空。
一隙暇時關國祚，十分重任頼忠臣。
天生賢佐興王業，正看周詩六月中。
壽劉監丞·其一
作者：吳勢卿
朝代：宋

昨陪駿馬驟芳塵，怪得梅花喜色新。
恰則祝堯開瑞節，居然生甫已今辰。
冰壺緩度壺天日，翠玉交輝玉樹人。
天下至榮公占盡，綵衣皂蓋更青春。
壽劉監丞·其二
作者：吳勢卿
朝代：宋

佩玉徐行勝急馳，悠然滋味獨深知。
地當韓愈分符處，人羨買臣懷綬時。
已出六奇陪授鉞，更藏一著要觀棋。
經綸畢竟還精密，大任非公更屬誰。
壽宗室
作者：吳勢卿
朝代：宋

海珠吐月海水紅，翠竹巖近蓬萊宮。
晨遊東華天帝所，望舒前導參豐隆。
帝曰炎圖億萬載，往哉汝諧盤石宗。
授之虹玉金斗印，一佛出世群仙從。
麟兮定兮已爲瑞，綵袖接武葛氏龍。
憶昔京畿得賢輔，胥濤欲囓粒食空。
百萬生靈袵席上，三日事業方寸中。
至今途歌與里詠，活民生佛稱我公。
公侯衮衮世罕有，初心本願皆陰功。
枌榆社內木連理，華萼樓間天九重。
邦臣未識買臣貴，天子應知劉向忠。
未央前殿催元會，天詔傳宣一字封。
武夷之山三十六，僕居八曲鼓子峰。
白馬仙人向我說，高牙今駐秦甬東。
起看梅花玉的皪，記得誕日今重逢。
去年已獻鶴飛曲，今年作詩尤未工。
一年一軸從今始，鄴架軸少詩無窮。
壽王通判五首·其一
作者：吳勢卿
朝代：宋

銀潢漾漾月華清，寶婺輝聯處士星。
中有老人南極現，三台齊色照篁屏。
壽王通判五首·其三
作者：吳勢卿
朝代：宋

留槎閣外記前回，龜伴高齋今再來。
試問劍州餘父老，棠陰勿剪又栽培。
壽王通判五首·其二
作者：吳勢卿
朝代：宋

仙都仙子錦雲裳，手授長生不死方。
觀惠春風今幾度，童顔不改只劉郎。
壽王通判五首·其五
作者：吳勢卿
朝代：宋

流霞瀲灧照炎天，雪藕調冰佐玳筵。
屈指西風凉意近，且拚劇飲管流年。
壽王通判五首·其四
作者：吳勢卿
朝代：宋

古稱半刺已翺翔，□壘回旋舞袖長。
頼有治齊清凈法，宏開壽域海沂康。
挽歐陽梅坡
作者：吳勢卿
朝代：宋

穆陵老進士，歸侍白雲鄉。
前輩風流遠，斯文感慨長。
平生足千載，盛德在諸郎。
斜日城頭路，寒梅立莽蒼。
挽蔡久軒·其一
作者：吳勢卿
朝代：宋

道學相承祖子孫，諸儒誰得似淵源。
銅川而上誰家世，程氏之門止弟昆。
後世定知尊所學，當時未盡用其言。
四書功用彌天地，惜不推行半魯論。
挽蔡久軒·其二
作者：吳勢卿
朝代：宋

識見先幾炳蔡蓍，艱難國事慮阽危。
龜山如用救得半，君實未亡猶可爲。
人渺江濤已如此，公騎箕尾欲何之。
門生老病丹心折，竚立空山有所思。
望闕致語
作者：吳勢卿
朝代：宋

鎬燕雲開紀誕辰，括山人即華封人。
聖明天子千秋節，帖泰時年半月春。
龍左角占農事好，殿西頭喜捷書頻。
小臣有錄如金鑑，願獻吾君德日新。
當筵致語
作者：吳勢卿
朝代：宋

此去京師一握天，太平官府似神仙。
九重明聖無疆壽，千里封圻大有年。
政已和平春緩緩，民無愁歎鼓淵淵。
三呼三祝情何已，稽首君恩雨露邊。
詠后山鎮水月奇觀閣
作者：吳勢卿
朝代：宋

厭逐京華輦路塵，歸來傑閣敞虛明。
斜陽兩岸暮山紫，明月一天秋水橫。
芳草盡頭黄犢樂，蘆花深處白鷗聲。
是中不仗詩模寫，一片丹青可得成。
風月之樓落成
作者：吳勢卿
朝代：宋

手揖雙峰俯霽虹，近窺喬木欲相雄。
一溪流水一溪月，八面疎櫺八面風。
取用自然無盡藏，高寒如在太虛空。
落成恰值三秋半，敢請吹開白兔宮。
水調歌頭
作者：吳千能
朝代：宋

澹氏人安在，縹緲九霄間。我來唯有石屋，周覽百尋寬。一曲中分夷險，兩牖空光平布，滿洞貯清寒。高歌自堪仰，何必論金丹。周賢士，知此意，薄秦官。一床一枕，依然猶伴白雲間。門外俗塵如海，門裡道心如水，談笑足回瀾。此事無今古，不信叩嵛山。
題清芬閣·其一
作者：吳升之
朝代：宋

先生曾此濯塵纓，七里寒灘分外清。
少日决科雖失意，全家肥遯豈無成。
蛟龍窟宅身如寄，泉石膏肓詩有聲。
雖與子陵同一律，不將絲線釣虛名。
題清芬閣·其二
作者：吳升之
朝代：宋

辟書既上不霑恩，拂袖歸來閉里門。
聊取江山助篇什，盡將軒冕付兒孫。
紛紛利害真能擇，擾擾光塵豈易論。
儻使乘時拜遺補，未應千古配嚴尊。
登狼山
作者：吳及
朝代：宋

郡僻山更遠，塵喧與世違。
水橫觀雁度，天靜見龍歸。
落葉霜凝樹，思親淚濕衣。
西風怕回首，不忍白雪飛。
長橋
作者：吳及
朝代：宋

有客過津亭，高歌願濯纓。
闌干聚烟碧，波浪捲秋聲。
蝀飲瀟湘渴，龍游河漢橫。
夕陽看不厭，待看月華生。
聲聲慢
作者：吳叔
朝代：宋

煙橫山腹，雁點秋容。
江上
作者：吳叔元
朝代：宋

獨坐江之涘，高秋葉落時。
風狂疑水立，雲動覺天移。
浦遠孤鷗沒，溪平小艇遲。
徘徊待月上，把酒寄遐思。
哭真西山先生
作者：吳叔告
朝代：宋

恍惚精神對大廷，妬賢宰相別孫弘。
便令身入翹材館，不忍重過下馬陵。
水調歌頭
作者：吳叔虎
朝代：宋

清澈黃河底，乙未政和年。坤珍闡瑞，運符五百間生賢。日暖曲江花柳，鼎沸韶春弦管，尺五是青天。殊寵逢熙載，吉夢送真仙。承盛德，公故國，慶雙全。行看旌鉞紫泥，丹詔下苕川。多祝多男多壽，長願長安長樂，劍履玉宸前。蕙炷紫琳館，丹筆蕊珠篇。
九日
作者：吳可
朝代：宋

佳節初回苦未凉，疏林高下半青黄。
佩茱頗喜人猶健，採菊還憐蝶尚狂。
不惜登山聊舉句，欲因戲馬漫擎蒼。
笑欹醉帽歸來晚，稍覺幽庭月似霜。
偶贈陳居士
作者：吳可
朝代：宋

楚酒困人三日醉，園花著雨百般紅。
憑誰畫出陳居士，亭角尋詩滿袖風。
初凉
作者：吳可
朝代：宋

初凉宜夜透衣羅，時見流星度絳河。
漸覺露漙金掌重，梧桐影外月明多。
即事
作者：吳可
朝代：宋

勁敵謀應大，春來勢轉雄。
烽烟驚北闕，鼙鼓戰東風。
雪舞愁雲外，花飛淚眼中。
翠華行樂處，戈甲照寒空。
友人惠笋豉
作者：吳可
朝代：宋

野稅那知笋豉香，伊蒲淡泊喜初嘗。
自憐老去能忘肉，誰謂朝來已徹薑。
膾玉有名汙浄供，蒪絲無味誑枯腸。
此君苗裔風流在，三韭何須學庾郎。
句
作者：吳可
朝代：宋

壽寧閑鎖翰林春，月明空照瓊花影。
吳秀才出示孫尚書詩求鄙作
作者：吳可
朝代：宋

往時家分寧，風俗喜追隨。
挽留杯酒間，往往醉如泥。
比年舍臨汝，閉關無相知。
牢落三週星，淹泊一水湄。
人事即漸熟，鄰曲不復疑。
聞有長者客，清談頗忘疲。
宗盟晚相遇，佳此野鶴姿。
過我忽長鳴，傾倒胸中奇。
借問所從來，半世游京師。
羣賢共文字，聲名冠當時。
自得固有餘，足能攀桂枝。
上以榮北堂，下以光衰遲。
故山未暇往，舊游不足思。
牆東或可隠，便擬營茅茨。
奇懷傲南窗，幽花擷東籬。
是亦差可樂，去此將何爲。
恨未識胥鄧，論交尚差池。
不妨氣類求，相與慰渴饑。
同姓紛在眼，邈然棄如遺。
此道已澆薄，君乃敦篤之。
何當美盛德，老矣徒嗟咨。
黄嬭厄兵火，荒唐廢文辭。
毛子素偃蹇，豈復能發揮。
誰爲國士重，自有尚書詩。
呈秦楚材
作者：吳可
朝代：宋

倒指烟塵歲月深，引杯看劍漫悲吟。
平生自歎雕蟲手，末路空慚舐犢心。
賸喜星郎上雲漢，苦憐鶴髮避山林。
君家伯仲真廊廟，痛爲中興惜寸陰。
和人聞笛
作者：吳可
朝代：宋

鄰笛聲哀不自安，轉移宮調幾多般。
夢回飛蝶三千里，月照高樓十二欄。
別鶴唳長秋露重，老龍吟苦夜潭寒。
清愁一晌知何限，待啟菱花向曉看。
夜坐
作者：吳可
朝代：宋

索索風搖幕，亭亭月過牆。
晴雷推粉磨，夜雨壓槽床。
夜聞警
作者：吳可
朝代：宋

幾年官軍破郡邑，遠客孤村誰脫急。
卧聽鄰雞三鼓鳴，流言敵騎一宵及。
抱衾携幼强趨走，複嶺重山且深入。
爲聞北人畏和暖，安得如今便驚蟄。
長秋南奔苦嵐瘴，翠華連巡犯卑濕。
顧我飄零豈足念，注目寒江忘久立。
失題
作者：吳可
朝代：宋

熱官惱狂士，冰山倚嚴冬。
此計定不長，會作須臾空。
先生踏金門，大節孝與忠。
能事不掛口，處之如無功。
高隠百僚上，妙有淵明風。
東垣著巖岫，南榮著檜松。
疏窗澹山影，雲霧穿玲瓏。
澄流粲錦石，一練搖青紅。
笑携玉色醪，酌彼千石鍾。
良時飲文字，此興與誰同。
爲君指佳處，不落捷徑中。
從來論丘壑，風味過庾公。
學詩·其一
作者：吳可
朝代：宋

學詩渾似學參禪，竹榻蒲團不計年。
直待自家都了得，等閒拈出便超然。
學詩·其三
作者：吳可
朝代：宋

學詩渾似學參禪，自古圓成有幾聯。
春草池塘一句子，驚天動地至今傳。
學詩·其二
作者：吳可
朝代：宋

學詩渾似學參禪，頭上安頭不足傳。
跳出少陵窠臼外，丈夫志氣本衝天。
安靜齋詩
作者：吳可
朝代：宋

歸來便閒適，松檜自儔侶。
扶疏媚虛堂，初無一禽語。
長哦柴桑詩，妙香吐雲縷。
平生壑源好，蓮甌發新乳。
痛洗朝來忙，得意乃如許。
輪蹄不到門，幽壁掛犀麈。
笑拂維摩床，西窗睡秋雨。
寄李道夫
作者：吳可
朝代：宋

亂後時通問，飄流尚此身。
干戈傷白髮，桃李自青春。
故國田疇遠，殊方盜賊頻。
知君懷老伴，詩酒慰情親。
寄米元暉
作者：吳可
朝代：宋

田廬寂寂近塘坳，仕路紛紛久絕交。
多病未能從五柳，避喧端欲老三茅。
白雲那忍閒歸岫，紫燕空慚漫累巢。
聞道金壇有仙隠，夢回清月墮林梢。
小醉
作者：吳可
朝代：宋

小醉初醒過竹村，數家殘雪擁籬根。
風前有恨梅千點，溪上無人月一痕。
山居見梅
作者：吳可
朝代：宋

孤吟梅花望神京，澆愁恨無雙玉瓶。
上林顧影一坐傾，高樓忍作昭華聲。
避兵南州老雲壑，風味依然殊不惡。
歲暮渾無驛使來，一笑天涯共流落。
行尋嶺頭路幾許，欲買幽園歎貧窶。
清客那知日邊事，獨坐茅茨對烟雨。
巖齋
作者：吳可
朝代：宋

誰知望雲眼，犯此沒馬塵。
故山招不歸，定爲猿鶴嗔。
煌煌帝王州，喜有東山人。
頻來雲霧齋，閱公碧璘珣。
要償風月債，痛吟巖壑春。
賢哉萬卷藏，膏馥餘八珍。
空腸借一飽，已覺笑語新。
肯學解頤公，鑿壁惱四鄰。
大勝不求直，樂我平生真。
廬山香林訪趙德麟
作者：吳可
朝代：宋

艤舟星渚得幽尋，問訊先生隠翠岑。
欲禮光明依浄社，便隨氣類老香林。
貂金且換陶潜醉，囊錦聊追白傅吟。
坡客飄零有公在，與誰揮淚說知音。
懷歸
作者：吳可
朝代：宋

久客江湖遠，頻年道路艱。
干戈侵海內，猿鶴老山間。
地僻林泉古，雲深日月閒。
餘生猶轉徙，清夢遶柴關。
戲作冷語
作者：吳可
朝代：宋

□□□□□□□，□□□□□□□。
□□□□思如冬，露下紫薇花影中。
長哦白雪明光宮，衆泉涌此萬卷胸。
探梅
作者：吳可
朝代：宋

探春逼殘歲，幽香度寒原。
欲看枝橫水，會待月掛村。
誰憐槁木中，妙有春風根。
孤芳自一丘，不受烟霧昏。
飽霜分疏瘦，下笑浪蕊繁。
喜無蜂蝶知，那與桃李言。
要當碧雲暮，殷勤賦離魂。
探梅
作者：吳可
朝代：宋

柳未搖金草未芽，尋幽逸興屬詩家。
不辭山下五六里，爲愛枝頭三四花。
噴月清香猶吝惜，印溪疏影恣橫斜。
固應羞澀怯寒峭，結子成陰已有涯。
故人來自舂陵出示初寮翰墨感時懷舊輒爲長句
作者：吳可
朝代：宋

先生視草白玉堂，文章一出自名世。
分光蓮燭真爲榮，拭吐龍巾何足擬。
艮岑夜召趨神霄，憐我婆娑百僚底。
紫禁歡傳拜左轄，漫刺走賀城南第。
羸僮瘦馬堂階下，歎我粗官殊少味。
驚聞一麾出燕山，旆旌遽下雲漢間。
睿思官曹方顧寵，笑我翻然歸挂冠。
金兵南來郡國破，二聖北狩天步艱。
黎元鼎沸死鄉土，士夫雲擾奔荆蠻。
一人嘗膽固不易，諸將束胸今何難。
朝來喜見舂陵客，問訊先生多翰墨。
懷古傷時初不忘，回首長安淚橫臆。
君不見虎踞龍盤氣象雄，王者都此成大功。
遥知廟堂有高論，似聞天蹕移江東。
幾年中興要賢俊，頗懷仲父安東晉。
春晚·其一
作者：吳可
朝代：宋

門外綠楊啼乳鴉，弄黄梅子壓枝斜。
殘書讀罷無功課，遶徑來尋未落花。
春晚·其二
作者：吳可
朝代：宋

蜂兒擷蕊趁花心，燕子銜泥掠柳陰。
處處浸秧黄乍吐，護田肥水半篙深。
春雪後寄范長民
作者：吳可
朝代：宋

回首長安淚滿衣，東風如舊鬢成絲。
扶持衰病元無術，感歎飄零漫有詩。
那信夢魂隨北雁，忍看霜雪滿南枝。
幽居只合從公等，自笑年來見事遲。
春霽
作者：吳可
朝代：宋

南國春光一半歸，杏花零落雨霏微。
新晴院宇寒猶在，曉絮欺風不肯飛。
晚步
作者：吳可
朝代：宋

野樹疏疏透夕陽，歸鴉零亂不成行。
春風可是閒來往，時送江梅一陣香。
書却暑圖後
作者：吳可
朝代：宋

冰柱雪車誰復作，礬頭凌面未能摹。
北窗揮汗渾無奈，漫借君家却暑圖。
李氏娛書齋
作者：吳可
朝代：宋

李侯平生無他好，眼中黄卷常自娛。
明窗危坐對賢聖，鼓吹不可一日無。
欣然會意便忘食，心醉何止勤三餘。
幾年携家避盜寇，尚得戲綵乘潘輿。
攝官江外有何好，闊步日邊真良圖。
試求假直亦不惡，他年不減行秘書。
村居
作者：吳可
朝代：宋

鑿井耕田僅萬家，農夫農婦畢絲麻。
夜來得雨陂塘足，村北村南罷踏車。
村巷詩
作者：吳可
朝代：宋

村巷深深桑柘烟，園林寂靜落花天。
柴門有客忙相揖，搖手低聲蠶大眠。
松
作者：吳可
朝代：宋

秋色何妨陪露菊，歲寒真欲友霜筠。
只應澗底桃花笑，苦愛微官不避秦。
次韵劉元舉子規
作者：吳可
朝代：宋

蜀魄悲鳴楚國春，試憑清些與招魂。
柔腸欲斷雲橫嶺，幽夢初回月挂村。
客舍花光隨野水，故園柳色負柴門。
飽聞錦里無窮樂，早晚歸來訪子孫。
次韵曾中父登臨川郡樓書事
作者：吳可
朝代：宋

戈甲何爲盛，田園已就荒。
僅能移北阜，未暇隠東牆。
寂寞交親遠，漂零道路長。
歸心隨斷雁，離思感垂楊。
避寇湘江外，依劉汝水傍。
閭閻嗟偪仄，登眺喜寬凉。
遠岫誰能屐，寒溪竟欲航。
冰盤悲玉井，風簟愛筠床。
地盡妖氛氣，春餘草木光。
寶薰烟霧細，仙茗笑談香。
接武青雲路，論文綠野堂。
虎皮空自悅，猿臂定誰攘。
取友真多益，求田苦未臧。
撐腸披錦繡，潄石飽膏肓。
隠逸追元亮，風騷近子昂。
栖鴉啼古堞，幽檻倚斜陽。
離亂知誰健，行藏只自傷。
舊巢看燕燕，今雨任浪浪。
道勝依鶖子，才高歎夜郎。
五峰興不淺，星漢擬文章。
次韵黄簿九日
作者：吳可
朝代：宋

客裏登高意若何，笑扶藜杖興還多。
葉金委地誰能布，山劍橫天不受磨。
隨遇可無揮翰手，感時空有斷腸歌。
尚憐把菊烟塵外，自鏡衰容半欲酡。
泰定齋詩
作者：吳可
朝代：宋

寂然數椽下，獨耀一宇內。
脫落山水因，妙出仁智外。
君看鑑中事，作止本無礙。
年來識坐忘，唯餘照心在。
田家女
作者：吳可
朝代：宋

兩兩垂髫窈窕娘，含羞無語蒔青秧。
翻思貴室千金女，笑倚紅樓抹曉粧。
病酒
作者：吳可
朝代：宋

無聊病酒對殘春，簾幕重重更掩門。
惡雨斜風花落盡，小樓人下欲黄昏。
登臨川城
作者：吳可
朝代：宋

時危傷去國，歲晚强登城。
過雁書難問，窮途淚欲傾。
江湖歸客夢，梅柳故園情。
倚杖空凝竚，行藏竟不成。
祕古堂詩
作者：吳可
朝代：宋

羣兒只解祕金玉，百歲作癡空潤屋。
君家勝味渠不知，掉頭歸來北窗讀。
插架整整三萬籤，誰何有書真不然。
是中文字到蝌蚪，補亡應得由庚篇。
異錦千囊更妙好，中有玉奩藏小草。
不煩脫帽苦揮毫，漫說驚蛇雜飛鳥。
摩挲鼎彝自笑語，碧暈堆花久瘞土。
懸知百好墮兒戲，此物一出吞萬古。
客來錯惡初不解，把玩慇懃定爲怪。
我知此老極不淺，規模正欲超三代。
筠寮
作者：吳可
朝代：宋

解衣一寮上，物色太窘束。
栢禪費酬對，松官縛爵祿。
此君真有道，虛心自巖谷。
每以閱世人，得之定超俗。
夜夜幽露寒，驚我庭下綠。
獨出萬物表，清蟾映疏玉。
嘉此烟霧姿，本無霜雪辱。
朔風舞郊野，秀氣壓羣木。
舊根走苔徑，新梢出雲屋。
要令千畝廣，會待春雨足。
簇翠亭
作者：吳可
朝代：宋

此老作亭蒼翠間，定知胸次有東山。
朝陽破霧烘林影，醉袖扶花繞髻鬟。
露警丹哥傳妙響，雲眠碧友自清閒。
欲專一壑從來事，回首塵埃亦厚顔。
舟中即事
作者：吳可
朝代：宋

四顧彭蠡湖，獨知廬阜尊。
疊嶂遍圍繞，拱立猶兒孫。
扶筇望瀑布，玉虹走祇園。
回步尋虛亭，餘流潄瑶琨。
三峽誇幽險，下有萬雷喧。
龍淵神物家，孰敢窺清渾。
歸來有餘思，妙音傳夢魂。
易舟大孤傍，山川出籠樊。
生平數佳士，歡然笑語溫。
殊鄉愛遠客，一見如弟昆。
直有卜鄰意，便擬營柴門。
惜別屢往還，遺酒盈瓶盆。
回首幽居雲，忽作聚墨昏。
岡巒互起伏，時爲烟霧吞。
遥知急雨來，坐看風水奔。
浮家若漂泊，且繫古柳根。
晚來喜新霽，遥岑淡餘痕。
岸花自娬媚，始怪秋色繁。
近沙羣鷺驚，炯如積雪翻。
林間問茅屋，欲與漁父言。
想像翠靄中，疑有桃花源。
津子請息肩，買醉溪上村。
我亦睡篷底，輾轉吟東屯。
痛彼日月遠，念此骨肉存。
誰能致薪粲，庶幾度寒暄。
避秦豈本志，多病不復論。
荒陂
作者：吳可
朝代：宋

荒陂終日水車鳴，村北村南共一聲。
掠面輕風吹小雨，鄙夫詩向此時成。
謝友人約居橫林
作者：吳可
朝代：宋

遠煩招隠費長吟，緩急方知故舊心。
懷土若爲家直瀆，避喧真欲客橫林。
人材何敢追連璧，氣類聊能擬斷金。
卜築要須孤絕處，落花流水恐相尋。
豫章道中
作者：吳可
朝代：宋

僕已疲勞馬已頹，忍能日日犯風埃。
前山斷處後山出，舊雨晴時新雨來。
梅子有情沿路熟，麥花無數及時開。
一春客裏消磨盡，舉眼豫章安在哉。
贈戴彥衡
作者：吳可
朝代：宋

病來謾喜折釵股，老去尚懷雙脊龍。
他日扁舟會乘興，摩挲圭璧小從容。
贈連楚狂
作者：吳可
朝代：宋

誰有畫魚癖，詩社尋楚狂。
真成戲新荷，徑欲穿垂楊。
餘生墮轍中，恍然得濠梁。
寓興亦差樂，江湖庶相忘。
踏青
作者：吳可
朝代：宋

幽居懶慢養餘生，强爲春風處處行。
藉草弄花終少味，尋山愛竹尚多情。
送李四清
作者：吳可
朝代：宋

連侯愛畫魚，李侯愛畫山。
詩情動幽懷，摹寫不少閒。
騷雅移丹青，妙寄雲水間。
翻然欲登涉，試尋芷與蘭。
我不一音解，早年便挂冠。
養拙頹簷下，任真亦足歡。
敵騎踐江浙，少長奔荆蠻。
却行虎狼區，益知行路難。
亂來戰未息，老去食轉艱。
前年治南畝，頗喜人牛安。
力耕日以廣，心事日以寬。
行當遂野性，策杖尋江干。
雲深幾茅屋，柳映一柴關。
扁舟鳴撥剌，危亭秀孱顔。
安得兩玉人，鄰曲相追攀。
真賞會心處，應當謝毫端。
長哦洗兵馬，隨意羅杯盤。
伯雅要傾倒，莫厭數往還。
願如三徑松，餘生同歲寒。
送李秀才爲道士
作者：吳可
朝代：宋

聖澤朝來浄世緣，不教仙骨墮儒門。
金龜換酒當年客，白鹿昇天後世孫。
泉石招君友猿鶴，利名憐我醉朝昏。
麻衣笑著掉頭去，何處抱琴追綺園。
送王觀
作者：吳可
朝代：宋

文正活國手，頗恨見不及。
宦遊識其孫，想像高冠岌。
豈但爲交承，自是賢友執。
尤思談性命，微到鬼神泣。
吾曹飲滄海，百川羹一吸。
失却大官味，卷舌舐泥汁。
因依既云久，臨別百憂集。
去去好護持，雨荷終不濕。
遊清凉寺
作者：吳可
朝代：宋

延步石城塢，迢迢去興長。
野田耕晚雪，寒樹倚斜陽。
載酒追狂客，論才得漫郎。
無因遂高蹈，時復借山房。
過巢邑
作者：吳可
朝代：宋

竹杖芒鞋蹋短蓬，沒篙春水飽帆風。
兩關三寺山無數，盡在濛濛烟雨中。
過許醉吟痛飲月下戲書
作者：吳可
朝代：宋

塵埃沒我馬，掉鞅吟公詩。
詩中有江山，不覺在京師。
下馬自叩門，來尋元紫芝。
欲掃名利心，笑挹丘壑姿。
東簷坐無氈，北風吹酒巵。
蟹螯互勸酬，墜車兩不辭。
聽公擊節吟，悲壯亦自奇。
看公醉山倒，了不遣客歸。
客歸意亦好，月色到處隨。
詩成月下寫，淡墨任傾欹。
平生不知韵，興來聊續之。
詞達語更正，識者未必嗤。
避地桂楊山門招友人晚飲
作者：吳可
朝代：宋

荒城住行李，故人亦淹留。
稍遷墟丘間，愛此石泉幽。
長夏晴復雨，風氣如清秋。
開樽茅茨下，焉能消百憂。
客懷滯荆楚，念之成白頭。
今宵理歸夢，一棹隨風流。
醉鄉詩
作者：吳可
朝代：宋

飲中境界妙四海，楚屈未知風俗淳。
陶然席地已忘載，夜縛甕下初不嗔。
逃禪駡坐本真率，時一中之眇萬物。
縱兵端欲捲愁城，樂賢未始忘歡伯。
佳處風光殊可人，好德懸知必有鄰。
黄花解勸張季鷹，俗婦那識劉伯倫。
世間萬物敗人意，不如常作箇中計。
野步
作者：吳可
朝代：宋

密竹藏啼鳥，荒村起白烟。
人行秋色裏，家在夕陽邊。
題翹翠軒詩
作者：吳可
朝代：宋

老木拔雲蒼翠起，新篁挾雨枝葉美。
下有數峰莓苔寒，先生俯仰一笑喜。
乘興把書坐秋風，超然吐論飛長虹。
客星忽去璧月上，陶陶醉卧玻璃中。
題質龜軒
作者：吳可
朝代：宋

清江料事錯，來作刳腸翁。
不知幾許靈，墮此朽骨中。
時出縱橫文，隨意侮兒童。
誰識軒中人，本自無吉凶。
平生不驚俗，要與衆客同。
人言可爲鑒，試卜來年豐。
題馬上元所藏趙墨隠畫淵明四詩
作者：吳可
朝代：宋

我不識趙子，見此便得之。
談笑出丘壑，粲然備四時。
似聞月旦評，氣壓淵明詩。
馬卿宰白下，慣作烟雲嬉。
歸來九衢塵，舊好不少移。
慇懃著懷袖，亦足慰夢思。
我本家北阜，一官老京師。
頗懷月下松，披圖覓幽姿。
正恐林間鶴，怨我歸無期。
那知此心在，衡宇終棲遲。
誰憐阿堵中，幾有一斛泥。
願分溪上山，供我笏拄頤。
養竹
作者：吳可
朝代：宋

渭川分一種，親植隠巖東。
有實終來鳳，無心自化龍。
疏陰留夜月，清韵起秋風。
待養鼇竿就，滄溟作釣翁。
和孔司封題蓬萊閣
作者：吳可幾
朝代：宋

皇唐舊相元才子，曾作蕃宣式燕遨。
郛郭上當星紀分，軒甍全壓閬風高。
賓僚會集簪裾盛，衙隊周環鼓吹豪。
不出公庭得仙館，豈同徐福絕雲濤。
釣臺
作者：吳可幾
朝代：宋

君王取天下，有人將甲兵。
君王得天下，有人相昇平。
我欲介其間，區區安取成。
莫若歸養高，高卧嵓之扃。
直使萬乘意，慕仰非鴻冥。
身雖隠漁釣，心豈忘朝廷。
常慮天下定，君王志驕盈。
羣臣習見聞，力諫不爾聽。
不有不臣者，不足回其清。
商山四老人，用是定西京。
潛希絕世躅，萬一助皇明。
年當建武日，上下咸清寧。
所懷憶不陳，終焉爲客星。
如何逸民傳，乃有狂奴名。
題疊石山院僧壁
作者：吳可幾
朝代：宋

緇客幽棲常苦吟，水邊松下靜愔愔。
有時一室焚香坐，不以詩情廢道心。
慶游寶制·其一
作者：吳同山
朝代：宋

梅花玉立雪尤禁，歲歲吹香伴細斟。
日看篁車歸戲綵，未誇荷橐已橫金。
水雲生閲市朝事，砥柱不移丘壑心。
德望益尊身暫退，他年乃聽衛公箴。
慶游寶制·其二
作者：吳同山
朝代：宋

時事枰棋著固難，奕秋袖手却旁觀。
漢庭持論卑臯朔，洛社論年參潞韓。
富貴無心來則受，行藏有道處之安。
金籠放鴿徒誇詡，靜處乾坤分外寬。
詠史二首·其一
作者：吳名揚
朝代：宋

讀書慕聖賢，禔躬凜蒼昊。
世事重且艱，一一縈懷抱。
白日忽西頹，川枯山木槁。
魯陽漫揮戈，杞國憂如擣。
人或諉氣數，我獨傷倫道。
海羽知啣石，冥魂能結草。
昂藏美衣冠，豈忍同屠保。
成敗難逆料，死生任常造。
天心倘未厭，努力書勳考。
詠史二首·其二
作者：吳名揚
朝代：宋

人生奚所羨，功名上鐘鼎。
遭逢既不造，俯仰烟林迥。
非徒慕清高，民彝藉彪炳。
夷齊卧首陽，巢許嘯箕潁。
風流遥可挹，寸心常耿耿。
天地任否泰，萬物聽昏惺。
獨與鹿豕遊，隨處饒清景。
石爛列屏幽，泉涵一鑑靜。
嗟彼採芝翁，老被漢宮請。
搗藥兔長生
作者：吳嚞
朝代：宋

真水黄芽長，香風玉杵鳴。
不爲三窟計，永伴一輪明。
過至孝墓
作者：吳城
朝代：宋

過爲世希氏，史牒鮮著名。
孰謂吾之邦，有以至孝稱。
想其事雙親，誠恪通神明。
身後一抔土，世猶不敢輕。
樂公誠樂善，記名誓遺氓。
偶讀靈禽碑，得之嘉不勝。
吾邦有盛德，豈宜久沉冥。
恨不訪遺冢，下拜涕泣零。
又恨失名字，無以附汗青。
自傷無贏貲，傍建旌孝亭。
當使孝者見，事親堅其誠。
且令頑悖兒，內愧面頰頳。
因茲或改行，爲國省繁刑。
徒將拙言句，頌詠播芳馨。
蒿茨莫浪剪，牛羊勿妄登。
過者宜下馬，呵護煩山靈。
句
作者：吳壽翁
朝代：宋

六一文風屬後生。
句
作者：吳夢陽
朝代：宋

氣蒸不待薪，水活可烹鼎。
晚過西湖
作者：吳大有
朝代：宋

曙色溟溟濕縕袍，湧金門下上輕橈。
五更鍾鼓星初沒，兩岸樓臺霧未消。
路傍柳洲人語近，山連葛嶺鶴聲遥。
衝寒亦有尋梅客，擁袖騎馿過短橋。
遊上竺寺
作者：吳大有
朝代：宋

編茅爲屋住，結葉作衣裳。
不試燒金訣，惟尋煮石方。
洗瓢溪月冷，采藥野雲香。
嘗有仙家鶴，飛來繞石傍。
雜詩·其一
作者：吳大有
朝代：宋

多年書問斷，湖海竟悠悠。
一見心雖滿，相看淚忽流。
彩烟山色暮，碧瀨月痕秋。
明日登程去，鶺鴒河上愁。
雜詩·其三
作者：吳大有
朝代：宋

客行情最苦，草草共清尊。
萬水千山路，今朝好出門。
雜詩·其二
作者：吳大有
朝代：宋

山中多雨水，秋晚正妨農。
病菜和根煮，新粳带溼舂。
擁沙埋廢井，墮石折枯松。
寂寂猿啼晝，白雲藏數峰。
雜詩·其四
作者：吳大有
朝代：宋

雁聲低度水村深，中有人敲月下門。
滿屋秋風燈欲暗，江山千里故園心。
餞陳隨隠歸臨川
作者：吳大有
朝代：宋

我昔見君方成童，長吉才華驚鉅公。
人間科第不屑就，直使聲名聞九重。
乃翁引上凝華殿，子虛不待他人薦。
入直來來凡幾年，天上奇書盡曾見。
翩然歸去大江西，二疏父子還相隨。
故鄉分得雲水地，却喜不爽漁樵期。
春雨騎牛對烟草，何如振衣隨龍五雲表。
秋霜黄獨煨地爐，何如駝峰犀筯食天厨。
林間拾葉抄詩句，何如宮妃捧硯揮毫處。
溪邊照影著荷衣，何如龍門應制奪錦時。
鈞天夢斷難回顧，浩然合在山中住。
金石臺前伴白雲，六年不踏西湖路。
今日重來發長吁，忍看清平破草廬。
盡拈書籍向人賣，歸買田園供荷鋤。
乃翁八十齒髮落，倚門待兒斜日薄。
孤山梅花带不歸，却喚扁舟載童鶴。
句
作者：吳奎
朝代：宋

奚車一牛駕，朝馬兩人騎。
和歐陽永叔送龍學赴陝府酌飲贈別
作者：吳奎
朝代：宋

陝郡太守來告別，翰林主人爲置酒。
急喚尋常詩酒伴，要誇此會爲難有。
席間騁辯何快哉，恰似縱丸臨坂走。
詼諧往往笑絕倒，同異時時瞋掉手。
共憐奇偉出塵冥，却欲昏愚浪枯朽。
從來豪舉必兼包，擊節齊侯容九九。
我實鄙鈍不曉事，賢公采取寧非偶。
擇之文行衆所珍，昔日乘槎犯牛斗。
年將老矣又分符，莫遣安排用莊叟。
泛五雲谿遊照湖歸
作者：吳奎
朝代：宋

樵風漾歸舟，飄然一葉輕。
曲岸忽超逸，遠山回抱明。
幽禽淡容與，荷芰相低傾。
野田足收穫，邨叟時逢迎。
驩言無物役，得我游覽情。
日脚暮雲起，湖面蓼煙生。
秋光湛空碧，彷彿見重城。
候吏津亭外，稍聞笳鼓聲。
泛照湖遊天章
作者：吳奎
朝代：宋

愁霖不肯已，陰結彌二旬。
吾遊欲及時，秉燭出城門。
泛泛一舫航，密坐環親賓。
爽氣忽侵袂，重雲稍逡巡。
俄頃萬里晴，鬼魅伏清晨。
日光溜水態，照灼無涯垠。
輕煙緬以沒，微風飈然振。
菰蒲動幽響，撥刺驚潛鱗。
浮沈戲鷗鷺，蕩漾開萍蘋。
榜人發櫂歌，漁翁理罾緡。
激越自成態，瀟灑何其真。
清輝不可狀，野思徒紛紜。
弭棹山之阿，行行問吾民。
莓苔粘側逕，馬足絕纖塵。
青谿曲折度，茅屋經過頻。
川涂斗開闊，夷路夾松筠。
右轉聳雲構，廣除礱翠珉。
佛殿爍金碧，標牓自玉宸。
脩廊盤磴道，等級華堂新。
最後敞高閣，扃藏帝室珍。
冥心一薰拂，璨璨羅星辰。
大哉三聖筆，天縱妙入神。
名家數幾百，較古誰爲鄰。
山頭見塔影，樹杪排嶙峋。
直上遽登造，愛奇忘艱辛。
秋容媚虛曠，藹藹揚奇芬。
羣峰出圭角，萬象皆縷陳。
森爽翠欲滴，蒼茫寒襲人。
遠心窮碧海，逸興凌高旻。
躊躇下煙麓，盻眄行復詢。
僧言王右軍，遺蹟永和春。
蘭亭有曩基，墨池含漪淪。
書室閟靈像，五亭餘圓囷。
次第與探歷，畢景頤厥因。
簡累脫紛滓，遺榮終幅巾。
逍遥自得場，此節固離倫。
憤恥以寄傲，則非吾所遵。
凉飈拂脩竹，暮靄起長津。
纓佩顧爲忝，城郭宜爾親。
回首已遥碧，怳然塵世分。
泛照湖遊天章
作者：吳奎
朝代：宋

秦望奇峰北，天章野寺東。
石橋跨驚瀨，雲屋麗層穹。
片段磨礲密，高低結構雄。
盤基深鑿岸，飛勢聳凌空。
迥却熙蒸日，虛含自遠風。
谿山形勝聚，川陸往來通。
竹影摇軒外，松聲逼坐中。
孤煙惹樵叟，輕浪濺漁翁。
氣象清無比，登臨杳莫窮。
直須圖畫看，安得入神工。
遊雲門寺留題靈運上人房
作者：吳奎
朝代：宋

雲門入雲深，樹密山轉幽。
谿亭脩竹裏，激激玉泉流。
仁智所遐想，古今爲勝遊。
我乘休沐至，窮覽殊難周。
金碧樓殿午，寒香松桂秋。
清風動高興，飄越不可收。
禪師索題詩，捉筆事冥搜。
欲速馳思遠，頃刻歷九州。
象外有真物，惝怳難爲求。
徒形陳熟言，羞澀爲爾留。
舟行即事
作者：吳子實
朝代：宋

煙暗前村樹欲無，草簑篛笠一翁漁。
無端風伯吹斜雨，濕却蓬窗數冊書。